preuzmi besplatnu knjigu Amerika od imperijalizma do samouništenja : Stevan Košutić PDF, ePuB - Hrvatske knjige\nSklanjanjem „Bauka komunizma“ koji je od polovine XIX veka koro sto pedeset godina kružio Evropom, ukinuta je i mogućnost sindikalne, socijalne i demokratske kontrole kapitala, a Ala kojoj je tada prepuštena svetska scena preti da uništi ne samo kapitalizam koji ju je rodio, nego i savremenu civilizaciju. Godine klasnih i ideoloških borbi u XX veku i pretnja sukoba sa socijalističkim društvenim modelom tokom hladnog rata i takozvane „gvozdene zavese”, iz današnje perspektive predstavljaju vreme mira, stabilnosti i prosperiteta ekonomije i nauke. Ekonomski, druš\ntveni i politički procesi na početku XXI veka, nastali kao posledica neoliberalnog koncepta, ugrožavaju pre svega američko društvo, a politika koja traži spas za Ameriku na štetu „ostatka sveta” može biti pogubna za sve zajedno. Kritička svest o tim opasnim tendencijama najrazvijenija je u samoj Americi. Knjiga Stevana Košutića nastavak je njegovog istraživanja američke istorije „od demokratije do imperijalizma” i doprinosi upoznavanju našeg čitaoca sa prirodom ove kritike, otkriva mnoge činjenice i ojačava argumentaciju. Ali, uvid u sadržaj ovih kritika ukazuje i na njihove nedostatke, i potrebu izgradnje novih vizija i ideja koje bi u budućnosti stvarno mogle da prevaziđu istorijski ćorsokak u kojem se danas nalazimo.


“Zadužili smo Ministarstvo za rad i socijalnu politiku da u roku od 15 dana dostavi zakonsko rešenje za ovo pitanje”, napisao je Zaev na Fejsbuku.\nTo rešenje je, istakao je, u interesu građana.\n“Nedelja treba da bude dan posvećen odmoru, dan za kvalitetnije vreme za svakog građanina kojem je to potrebno, dan za porodicu, dan za sebe”, naveo je Zaev.\nCrna Gora prva je država u regionu koja je zakonom zabranila rad trgovinskih objekata nedeljom još u oktobru prošle godine. Njoj se nedavno pridružila i Slovenija koja je 30. septembra usvojila zakon kojim se zabranjuje rad prodavnica nedeljom i državnim praznicima.\nNERADNA NEDELJA/rad nedeljom/severna makedonija


Naime, ističu da je utakmica i te kako bitna, te govore o organizaciji.\n- U četvrtak naš košarkaški klub igra bitnu utakmicu protiv Bajerna u Areni! Ovo je prilika da podržimo naše igače, ali ujedno i poziv grupe da se sve Delije, svi zvezdaši, svi oni koji nisu planirali da dođu na ovu utakmicu... Da se pojave, i da pokažemo našoj braći u Crnoj Gori koji vode velike bitke za očuvanje naše vere i identiteta... Da nisu sami! Nakon utakmice okupićemo se svi kod lopte na severnoj strani Arene, odakle ćemo krenuti u šetnju do crnogorske ambasade u Knez Mihailovoj! Ako našoj braći u Crnoj Gori nije hladno i mrsko da u snegu do kolena na nekim mestima brane ono čega smo i mi deo, onda ni nama ne bi smelo da bude teško da se u nikad većem broju prošetamo do grada i za početak, na ovaj način stavimo do znanja našoj braći da nisu sami, da smo tu da mogu da računaju na nas! Zato već sada odlažite sve za taj dan, ova poruka može da uspe samo u koliko veliki broj ljudi se odazove ovoj šetnji - stajalo je u saopštenju.\nPodsetimo, Zvezda ima sedam pobeda u Evroligi, dok je Bajern stao na šest. Eventualnim trijumfom (uz još nekoliko rezultata koji bi se poklopili poraz Himkija i Armanija) bi crveno-beli mogli da dođu do gornjeg doma Evrolige.


Višković: U svakoj zemlji sa epidemijom, centralna banka pomaže – samo ne u BiH - Sve o Srpskoj\n„VLADA RS NEĆE NIŠTA RADITI BEZ SOCIJALNIH PARTNERA I ONIH KOJI ŽELE DA POMOGNU SRPSKOJ“\nRadovan VIŠKOVIĆ: Za 40.000 radnika, zaposlenih u djelatnostima koje su direktno pogođene zabranama rada uplatićemo poreze i doprinose za mart, procijenjene vrijednosti između 16,5 i 18 miliona KM\n„Za skoro 70.000 radnika, koji su prestali obavljati djelatnost zbog odluka Vlade RS, za april ćemo ići na isplatu minimalne plate, poreza i doprinosa, vrijednosti 55 miliona KM. Imamo namjeru da obezbijedimo i značajna sredstva za maj – za pomoć privredi kada ovo sve prođe“\nPREMIJER Republike Srpske Radovan Višković rekao je da je zadovoljan kako se Srpska nosila sa virusom korona u proteklih 20 dana.\n„Zahvaljujem se i privrednim subjektima koji su uplatili sredstva u Fond solidarnosti. Za 40.000 radnika, zaposlenih u djelatnostima koje su direktno pogođene zabranama rada uplatićemo poreze i doprinose za mart, procijenjene vrijednosti između 16,5 i 18 miliona KM“, rekao je Višković.\nŠto se tiče aprila, Višković je rekao da će za skoro 70.000 radnika, koji su prestali obavljati djelatnost zbog odluka Vlade RS, ići na isplatu minimalne plate, poreza i doprinosa, vrijednosti 55 miliona KM.\n„Imamo namjeru da obezbijedimo i značajna sredstva za maj za pomoć privredi kada ovo sve prođe. Mi u Republici Srpskoj ćemo u svakom slučaju kroz Fond solidarnosti obezbijediti sredstva da u maju možemo pomoći privredi“, dodao je Višković.\n„Vlada neće ništa raditi bez socijalnih partnera i svih dobrih ljudi koji žele da pomognu Srpskoj“, istakao je predsjednik Vlade Republike Srpske.\nRekao je da Ministarstvo poljoprivrede, šumarstva i vodoprivrede kreira niz novih mjera za pomoć poljoprivrednoj proizvodnji.\nKaže da nema dugovanja u isplati podsticaja za poljoprivredu te da budžet nastoji da izmiri sve svoje obaveze.\n„Učinićemo sve u skladu sa svojim mogućnostima da pomognemo onima kojima je pomoć u ovoj situaciji potrebna. Aktivno će se raditi na održivim rješenjima za pomoć realnom sektoru“, rekao je Višković.\n„Nema zemlje na svijetu koja je pogođena korona virusom u kojoj se nije uključila Centralna banka“, primjetio je premijer RS.\nTagoviCOVID-19 ekonomija Radovan Višković finansije


Gosti N1: Uzbunjivača u Srbiji ima sve više, glavna odbrana je javnost\nVesti Autor:N1 Beograd15. jun. 202118:54 > 18:571 komentar\nIgor Bandović, direktor Beogradskog centra za bezbednosnu politiku i predsednica Komiteta pravnika za ljudska prava Katarina Golubović ocenjuju da osnivanje Civilnog odbora za zaštitu branitelja ljudskih prava i uzbunjivača svedoči da položaj uzbunjivača u Srbiji nije dobar i ima ih sve više, "a to je zato što imamo veliki pritisak na službenike državne administracije da budu izvrgnuti nepravdi ili da budu svedoci neke vrste nepravde". Bandović dodaje da u Srbiji uglavnom u slučajevima uzbunjivača ne dolazi do pobede pravde, i onda organizacije poput novoosnovanog Civilnog odbora za zaštitu branitelja ljudskih prava i uzbunjivača dolaze u situaciju da ih brane, "a glavna odbrana je javnost".\nBCBP: Umesto da državne institucije štite uzbunjivače – one ih proganjaju\n05. jun. 2021 6\nDokumentarni film o životima uzbunjivača – „Ogledalo društva“\n„Kada se ti uzbunjivači proglase, kada uzmu da se brane, dođu u situaciju da budu šikanirani tj. da ne mogu da ostvare prava kao uzbunjivači“, ukazuje Bandović.\nU okviru Crtine inicijative “Građani imaju moć”, Beogradski centar za bezbednosnu politiku je osnovao “Civilni odbor za zaštitu branitelja ljudskih prava i uzbunjivača”.\nNa pitanje kakva je pravna zaštita uzbunjivača, Katarina Golubović kaže da „osnivanje ovakvog civilnog odbora koji se sastoji i od advokata, novinara i aktivista predstavlja odgovor na rezultate primene dosadašnjih zakona i slabosti naših institucija da pruže brzu i adekvatnu zaštitu uzbunjivačima i svima onima koji se bore za javni interes i ukazuju na nezakonitosti“.\n„Vidimo u poslednje vreme da je ta sinergija između javne zaštite i istupa u javnosti sa pravnom zaštitom zapravo pravi odgovor na sve ove probleme“, smatra ona.\nDodaje da se slabost institucija u Srbiji ogleda u njihov sporosti, na primer, kada je u pitanju mobing, procesuira se pred višim sudovima za koje se zna da vrlo retko postupaju brzo. „Ulazite u jedan dugotrajan proces, a sve vreme ste na poslu i niste adekvatno zaštićeni“, navodi ona.\nZarobljavanje države najveće u sektoru bezbednosti\nBandović kaže da su dve studije slučaja koje je uradio Beogradski centar za bezbednosnu politiku o uzbunjivačima u Srbiji i njihovoj zaštiti u sektoru bezbednosti pokazale da „pored pravnog mehanizma koji je manjkav, imamo situaciju da je upravo u sektoru bezbednosti zarobljavanje države najveće i ogleda se u sprezi državnog, partijskog i ličnog“, što onemogućava pojedinca koji je ugrožen da ostvari svoja prava.\nGolubović je pozvala ljude sa lokala da se obrate Civilnom odboru, jer je potrebna solidarnost u borbi za zaštitu javnog interesa.\n„Mnogo je ljudi na lokalu koji se protive raznim nezakonitostima… Mi možemo znanjem i iskustvom da izvršimo pritisak na institucije, bilo tako što ćemo slučaj izneti u javnost ili ćemo uključiti međunarodne organizacije koje se bave zaštitom ljudskih prava. Svrha ove organizacije je da se ti slučajevi izdignu u javnost i pruži ljudima na lokalu zaštita u punom obimu“, poručuje Golubović.\nOna dodaje da je njihova misija da zaštite javni interes.\n„Da nije bilo kritike sa lokala slučajevi i Rio Tinta i mini hidroelektrana bi prošli pored nas. Ljudi imaju šta da kažu, postoji energija kod građana, građani imaju moć“, ističe ona.\nBandović dodaje da u Srbiji uglavnom u slučajevima uzbunjivača ne dolazi do pobede pravde, i onda organizacije poput Civilnog odbora dolaze u situaciju da ih brane, „a glavna odbrana je javnost“.\nBeogradski centar za bezbednosnu politikuIgor Bandović Katarina GolubovićKomitet pravnika za ljudska pravaLjudska pravapravdauzbunjivačizaštita


Vučić: Po 100 evra pomoći svakom punoletnom građaninu - Bujanovačke\nPočetna EKONOMIJA Vučić: Po 100 evra pomoći svakom punoletnom građaninu\nBujanovačke29. mar 2020.EKONOMIJA, KORONA, NASLOVNA0\nBujanovac, 29. mart 2020.- Predsednik Stbije Aleksandar Vučić najavio je mogućnost da svaki punoletni građanin Srbije od države dobije po 100 evra pomoći u vreme pandemije korona virusa i vanrednog stanja.\nOn je gostujući na TV Prva rekao da u budžetu ima novca za to:\n– Razmišljam o tome da svaki punoletni građanin kao pomoć dobije po 100 evra, odnosno 12.000 dinara, rekao je Vučić i dodao da to nije politički potez.\nKako je rekao, za to je potrebno 520 miliona evra i naglsio da “Srbija ima para”.\nPredsednik je najavio i da će država platiti minimalce zaposlenima za tri meseca svakom preduzetniku, zanatliji kao i privatnim kompanijama koji za vreme pandemije nisu otpustili više od 10 posto zaposlenih, za šta je predviđeno 700 miliona evra.\nTAGaleksandar vučić korona virus pomoć\nPrevious PostVučić najavio mogućnost potpune zabrane kretanja Next PostNestao čovek iz Preševa


Izveštaj Evropske komisije o napretku Albanije i Severne Makedonije - EU Delegacija u Srbiji\nVi ste ovde:Početna»Vesti iz Brisela»Izveštaj Evropske komisije o napretku Albanije i Severne Makedonije\nBy Nebojsa objavljeno\t 02/03/2020 Vesti iz Brisela\nEvropska komisija predstavila je danas dva izveštaja o napretku Albanije i Severne Makedonije u daljim reformama u vezi sa vladavinom prava, a naročito u područjima koja je Evropski Savet odredio u junu 2018. Obe zemlje ostvarile su dodatne opipljive i održive rezultate te tako opravdale Komisijinu preporuku da se s njima otvore pregovori o pristupanju.\nPoverenik za susedstvo i proširenje Oliver Varheji izrazio je zadovoljstvo predstavljenim izveštajima: Nakon što je u februaru usvojena revidirana metodologija za proces pristupanja, danas predstavljamo nove izveštaje za Albaniju i Severnu Makedoniju, a oni pokazuju da su te zemlje intenzivirale rad i ostvarile dodatne opipljive i održive rezultate u ključnim područjima određenim u zaključcima Saveta iz juna 2018. Komisija čvrsto stoji iza svojih preporuka za otvaranje pregovora o pristupanju Albanije i Severne Makedonije. Nadam da će sledećih nedelja takvu odluku doneti i države članice.\nZapadni Balkan je prioritet Evropske komisije, koji u 2020. sledi trostrani pristup. Komisija je 5. februara iznela predlog da se proces pristupanja Uniji podstakne tako što bi on postao verodostojniji, dinamičniji, predvidljiviji i politički jasniji. Komisija u isto vreme čvrsto stoji iza svojih preporuka o otvaranju pregovora o pristupanju Albanije i Severne Makedonije, jer obe sprovode dogovorene reforme. Treće, Komisija će u okviru priprema za samit lidera EU i Zapadnog Balkana, koji će se 6. i 7. maja održati u Zagrebu, predstaviti investicijski plan privrednog razvoja regije.\nKomisija u današnjim izveštajima objektivno i na temelju činjenica opisuje napredak koji su obe zemlje od juna 2018. ostvarile u područjima koje je odredio Savet.\nKad je reč o Albaniji, opisan je napredak u sprovođenju pravosudne reforme, postupku provere sudija i državnih tužilaca, te borbi protiv korupcije i organiziranog kriminala, što uključuje uzgajanje kanabisa i trgovinu teškim drogama. Ukazano je i na druga bitna pitanja, na primer na dogovor o tome kako pristupiti reformi izbornog sistema i na rad u području neutemeljenih zahteva za azil.\nKad je reč o Severnoj Makediniji, opisani su bitni koraci preduzeti sa ciljem jačanja nezavisnosti pravosuđa, uključujući nedavno doneseni revidirani Zakon o državnom tužilaštvu. Ostvaren je napredak u borbi protiv korupcije i organizovanog kriminala, kao i u reformama obaveštajnih službi i javne uprave.\nKomisija je u aprilu 2018. preporučila otvaranje pristupnih pregovora s Albanijom i Severnom Makedonijom. Savet je u junu 2018. potvrdio napredak i utvrdio put prema otvaranju pristupnih pregovora, u zavisnosti od napretka ostvarenog u određenim ključnim područjima.\nNakon što je Komisija u aprilu 2019. dala dodatne pozitivne preporuke, Savet je odložio odluku prvo do juna, a zatim oktobra 2019. godine, nakon čega je odlučeno da će se pitanju proširenja vratiti pre samita u Zagrebu u maju 2020.\nOčekuje se da će Savet za opšte poslove u martu 2020. raspravljati o narednim koracima za politiku proširenja, na temelju revidirane metodologije i napretka Severne Makedonije i Albanije prema otvaranju pristupnih pregovora. Evropska komisija će za nekoliko meseci u godišnjem paketu o proširenju predstaviti detaljniju procenu opšteg stanja u svim partnerima u postupku proširenja.\nAžurirani podaci o Severnoj Makedoniji\nSaopštenje za medije: Verodostojniji, dinamičniji, predvidljiviji i politički jasniji proces pristupanja EU – Komisija predstavlja svoje predloge\nGrafički prikaz: Albanija na evropskom putu\nGrafički prikaz: Severna Makedonija na evropskom putu\nDelegacija Europske unije u Albaniji\nDelegacija Europske unije u Republici Severnoj Makedoniji


Đoković: Neverovatno je nadmašiti svog idola iz detinjstva - SPORTSKI ŽURNAL\nNovak će godinu završiti na prvom mestu rekordni sedmi put čime će postaviti novi rekord koji je delio sa svojim legendarnim Pitom Samprasom (6), pošto je danas pobedio Poljaka Huberta Hurkača sa 3:6, 6:0, 7:6(5) u polufinalu Mastersa u Parizu\nSrpski teniser Novak Đoković rekao je da je ponosan što će rekordni sedmi put u karijeri godinu završiti na vrhu ATP liste.\n- Ponosan sam i izuzetno srećan. Završiti godinu kao broj 1 uvek je bio jedan od najvećih ciljeva. Učiniti to rekordni sedmi put i nadmašiti svog idola iz detinjstva je neverovatno. Veoma sam blagosloven što sam na ovoj poziciji - rekao je Đoković.\nNovak će godinu završiti na prvom mestu rekordni sedmi put čime će postaviti novi rekord koji je delio sa svojim legendarnim Pitom Samprasom (6), pošto je danas pobedio Poljaka Huberta Hurkača sa 3:6, 6:0, 7:6(5) u polufinalu Mastersa u Parizu.\n- Bio je ovo neverovatan meč, pun intenziteta. Bilo je veoma izjednačeno - rekao je Đoković.\nEventualnom pobedom u sutrašnjem finalu, Novak će osvojiti i rekordnu 37. masters titulu i pomeriti se za jedan korak ispred Španca Rafaela Nadala.\nĐoković će se za trofej u Parizu boriti sa pobednikom drugog polufinala u kojem igraju Danil Medvedev i Aleksander Zverev.


utorak, 20. decembar 2016. 19:00h\nPublika će izložbu moći da pogleda do 30. decembra.\nNove tehnologije su se tokom prošle decenije uspostavile kao temelј lokalnog kulturnog identiteta. Kontinuiran rad na razvoju i realizaciji ovog projekta mu je omogućio da se ukoreni kao tradicija, i to jedna koja odudara od slično koncipiranih celina i po programu i po periodu trajanja. Ovakav vid manifestacije se pokazao kao izuzetno značajan za pokretanje i održavanje kulturnog diskursa na prostoru koji prevazilazi teritoriju grada Pančeva. U periodu kada se savremena umetnost u Srbiji suočava sa krizom, to je samo po sebi pokazatelј vrednosti.\nDatum: utorak, 20. decembar 2016.\nnove tehnologije inverse


Ženski outdoor aktivni veš gornji deo\nIcepeak ISANTI je gornji deo ženskog aktivnog veša za skijanje .U dizajniranju ovog gornjeg dela aktivnog veša, posebna pažnja je usmerena na funkcionalnosti i udobnosti. Tako je dobijen ACTIVE proizvod koji je jednako dobar i za energične i za one malo opuštenije aktivnosti na stazi za skijanje. Napravljen je od elastičnog materijala bez šavova kako bi vam obezbedio maksimalnu udobnost . Ovaj materijal se rasteže u sva četiri pravca čime je postignuta maksimalna sloboda pokreta. Pored toga, on omogućava i brzo isparavanje vlage, dajući vam tako svež i suv osećaj sve vreme. Specifikacija: Gornji deo ženskog aktivnog veša za skijanje Tkanina rastegljiva u 4 pravca za potpunu slobodu pokretaRegulacija vlage za suv i svež osećajMaterijal: 55% poliamid/40% poliester/ 5% ElastinBoja: crna.\nIcepeak ISANTI je gornji deo ženskog aktivnog veša za skijanje .\nU dizajniranju ovog gornjeg dela aktivnog veša, posebna pažnja je usmerena na funkcionalnosti i udobnosti. Tako je dobijen ACTIVE proizvod koji je jednako dobar i za energične i za one malo opuštenije aktivnosti na stazi za skijanje. Napravljen je od elastičnog materijala bez šavova kako bi vam obezbedio maksimalnu udobnost . Ovaj materijal se rasteže u sva četiri pravca čime je postignuta maksimalna sloboda pokreta. Pored toga, on omogućava i brzo isparavanje vlage, dajući vam tako svež i suv osećaj sve vreme.\nGornji deo ženskog aktivnog veša za skijanje


Prodaje se BMW Pola Vokera - AutoExclusive - Auto vesti, Novi, Luksuzni, Polovni automobili...\nOvakav primerak se retko viđa...\nNjegovi najbliži kažu da nije slučajnost što je on glumio u filmovima u kojima su fokus trke. On je obožavao automobile i auto-moto sportove i posedovao je ogromnu kolekciju vozila koja mu je bila sve na svetu.\nJedan njegov automobil sada se našao na aukciji, a reč je o BMW E30 M3 modelu iz 1991. godine. Automobil je neverovatno očuvan i prešao je svega 21,320 km što ga čini bukvalno novim.Boja je osvežena i ispolirana, a unutrašnjost je netaknuta.\nPočetna cena automobila je 150.000 dolara, ali se pretpostvlja da će on biti prodat za mnogo više.


Međunarodni arhitektonski konkurs za mlade arhitekte - Rebelgrade\nPočetna » Oglasna tabla » Javni konkurs » Međunarodni arhitektonski konkurs za mlade arhitekte\nUdruženje Ekokultplus, Arhitektonski fakultet Univerziteta u Beogradu i Magazin za eko arhitekturu i kulturu “Eko kuća”, raspisuju Drugi međunarodni arhitektonski konkurs za idejno arhitektonsko rešenje na temu MIКRO EКO КUĆA 2022.\nRok za predaju radova je 1. septembar, a fond za nagrade iznosi 4.000 evra.\nDrugi međunarodni arhitektonski konkurs MIКRO EКO КUĆA 2022 namenjen je mladim arhitektima, dizajnerima, pejzažnim arhitektima i primenjenim umetnicima starosti do 30 godina i studentima fakulteta iz navedenih oblasti.\nPrema rečima predsednika mađunarodnog žirija, arhitekte Vladimira Lovrića, konkurs ima za cilj da promoviše mlade stvaraoce i da kroz društvene mreže i prateće medije afirmiše koncept ekološke arhitekture.\n-Na taj način se stvaralaštvo mladih generacija obogaćuje ekološki održivim pristupom projektovanju, dizajniranju i izgradnji zgrada uz korišćenje obnovljivih izvora energije, čime se doprinosi zaštiti životne sredine i sprečavanju daljih klimatskih promena – rekao je Lovrić.\nКoncept mikro kuće predstavlja jedinstvene arhaične objekte locirane u prirodi, koji su teorijski bazirani na ideji o minimalističkoj kući, čiji je fokus na njenim funkcionalnim, formalnim i oblikovnim aspektima, ali i na socijalnim pitanjima. Ona predstavlja mogući odgovor na pitanje o egzistencijalnom minimumu za život.\nObjava rezultata konkursa biće 7. oktobra 2022, a dodela nagrada na svečanom otvaranju tradicionalne Pete međunarodne Manifestacije i Кongresa Održiva arhitektura energetska efikasnost, u petak, 7. oktobra 2022. godine u 19h u centralnom holu Jugoslovenske kinoteke u Beogradu.


Škole u Jagnjilu i Rabrovcu u novom ruhu – Info M\nPočetna / Kultura i obrazovanje / Škole u Jagnjilu i Rabrovcu u novom ruhu\nŠkole u Jagnjilu i Rabrovcu u novom ruhu\nN. Stanković 31. августа 2017.\tKultura i obrazovanje Ostavite komentar 755 pregleda\nNa objektima osnovne škole „Milica Milošević“ u Jagnjilu i Rabrovcu završeni su radovi na zameni rasvete, stolarije i sanitarije. Poslove vredne 800.000 dinara finansirala je gradska opština Mladenovac.\nPrema rečima Dragiše Đorđevića, direktora OŠ „Milica Milošević“, u matičnoj školi u Jagnjilu urađena je kompletna rasveta u fiskulturnoj sali. Dosadašnja neonska rasveta, koja je predstavljala rizik za učenike tokom časova fizičkog vaspitanja, uklonjena je i zamenjena sa šest reflektora.\nObnovljeni su toaleti kompletnom zamenom sanitarija. Toaleti su takođe obnovljeni i u izdvojenom odeljenju u Rabrovcu zamenom starih aluminijumskih kabina i sanitarije. Na zgradi škole u Rabrovcu zamenjen je i deo stolarije kao i sva vrata na učionicama te je, prema Đorđevićevim rečima, škola sada znatno lepša i funkcionalnija.\nPrethodno Novim školarcima mnogo uspeha\nSledeće Apel vozačima uoči početka nove školske godine


Izvor: JužneVesti.com, 23.Jul.2021, 20:26\nProblemi sa strujom, zaposlenjem i komunalni problemi, najviše muče Vranjance i najveći deo trosatnog razgovora sa potpredsednicom Vlade i ministarkom rudarstva i energetike Zoranom Mihajlović bio je posvećen tim pitanjima i problemima. Svoje probleme i strah da će ostati bez posla u razgovoru sa ministarkom izneli su i radnici Geoksa.\nNakon završetka sastanaka u zgradi Načelstva u Vranju, ministarka je rekla da će građani na sva pitanja i probleme koje su izneli u direktnom razgovoru koja su u nadležnosti Ministarstva rudarstva i energetike, ali i onih pitanja koja su u nadležnosti drugih ministarstava, lokalnih samouprava ili javnih preduzeća, dobiti odgovore pisanim putem.\nPrijem građana u Vranju je nešto što smo organizovali prvi put još dok sam vodila Ministarstvo energetike, razvoja i zaštite životne sredine, nastavili smo i u Ministarstvu građevinastva, saobraćaja i infrastrukture i sada smo krenuli iz Vranja. Ljudi su se žalili i na česte prekide u snabdevanju električnom energijom. To je problem sa razuđenim delovima svuda u Srbiji, ne samo u Vranju. Veliki novac će biti uložen u povećanje stabilnosti i bezbednosti niskonaponske mreže, minimum 100 miliona evra - rekla je Mihajlovićeva.\nPotpredsednica Vlade je rekla i da svi zainteresovani koji su želeli da iznesu svoj problem, a danas nisu došli na prijem, mogu da dostave dokumenta Ministarstvu. Mihajlovićeva govorila i o potencijalnom odlasku Geoksa; foto: Grad Vranje\nIskustvo kaže da smo ranije uspevali da rešimo oko 90 % problema koje su nam građani saopštavali u direktnom razgovoru. Nije sve bilo u vezi sa resorom, bilo je pitanja o zaposlenju, o komunalnim problemima, a mi ćemo pozvati sve nadležne kako bi ljudi dobili odgovore. Neka rešenja i rokove smo već doneli - rekla je ministarka.\nGradonačelnik Vranja Slobodan Milenković rekao je da su prijemi ovakvog tipa bili organizovani pre 4 godine i da su se pokazali vrlo korisnim.\nOvaj vid interakcije na relaciji građani, lokalna samouprava i Vlada Srbije su izuzetno delotvorni. Čuli smo mnogo tema, problema, neke možemo da rešimo odmah. Ovakva interakcija i saradnja grada i Ministarstva sigurno će biti na korist građanima - rekao je Milenković.\nNa razgovoru sa ministarkom bili su i zaposleni u fabrici Geoks, kao i predstavnici sindikata. Oko 1.000 radnika italijanske fabrike u Vranju strahuju da bi mogli da ostanu bez posla jer se, kako kažu, već neko vreme dešavaju stvari koje ukazuju na to da fabrika odlazi iz grada.\nO tome su Južne vesti tražile informacije od gradonačelnika Vranja, gradskog većnika za privredu i ekonomiju Nebojše Zupančića, kao i od Ministarstva privrede, ali niko od njih nije odgovorio na pitanja.\nNa pitanje da li ostaju u Srbiji odgovor nema ni ministarka i potpredsednica Vlade.\nOno što mogu da kažem je da, bez obzira na ishod i na to da li će ova kompanija ostati ili ne, država će obezbediti dovoljan broj radnih mesta za sve. Ova kompanija je imala globalne probleme, iako je u Srbiji poslovala dobro, ali ono što je najvažnije je da će država obezbediti posao, a kako se zove poslodavac to je manje važno i to sam rekla i ljudima u oči - istakla je ona.\nMinistarka je rekla nakon sastanka i da će radovi na interkonekciji Niš - Dimitrovgrad verovatno početi u septembru, a to se odnosi i na deo ka Vranju.\nJUGpress.com: Mihajlović: Država će zbrinuti radnike ukoliko Fabrika obuće „Geox“ napusti Vranje


Usluge - Trubači za Veselja i Svadbe - Najbolji trubači Srbije\nGDE „BALKANIKA“ JOŠ NASTUPA:\nNe postoje granice kada je Vaše slavlje i raspoloženje u pitanju. „BALKANIKA“ je uvek uz vas ma koji događaj da treba proslaviti da se proveselite i dugo pamtite vaš dan ili noć, sa dragim osobama i svim gostima. Redovno gostujemo i nastupamo za Vas na svim ROĐENDANIMA, pozivani smo često i samo da iznenadimo goste i kao najsjajvije zvezde, sa zlatnim trubama,prodefilujemo kroz vaše slavlje i obradujemo sve prisutne i dragu Vam osobu, KRŠTENJA nikako bez naših truba ne prolaze, kao ni ROĐENJA DETETA. Slavlja poput GODIŠNJICA, ili manifestacije Vašeg mesta ili grada, takođe i sportski događaji kada se slave, svaki gol, uspeh, najbolji trubači su uz Vas uvek bili. Slavlja mogu da se razlikuju po povodu, ali uvek je pesma tu da pojača sve emocije, raspoloži, i stavi pečat na najbolji provod u Vašem mestu i okolini. Zato postojimo sa uspehom za Vas, koji god povod imali da podignete ruke uz naše trube, imate najbolju podršku, najboljih truba u Srbiji, orkestar „BALKANIKA“, ne propustite tu priliku i da datum Vašeg slavlja bude zauzet, kontaktirajte nas odmah.\nCENE TRUBAČKOG ORKESTRA „BALKANIKA“\nNaša angažovanja i zahtevi, kao i mesta u zavisnosti od udaljenosti, formiraju naše usluge. Ali mi smo ipak tu zbog Vas, zbog dobrog provoda i nezaboravne noći. U interesu nam je da budete zadovoljni, pa samim ti i pamtite Vaš radostan događaj. Cene mogu varirati u zavisnosti od svih pomenutih sadržaja koja želite, ali ubeđeni smo da smo među najpovoljnijima u Srbiji jer srcem sviramo za Vas, bez obzira što imamo nekada i više zahteva u različitim mestima za isti dan, što često i više puta nastupamo na različitim događajima sve u dan ili dva, uvek smo najpovoljniji, bitno nam je da Vi i Vaši gosti pamtite najbolji provod i kao zahvalnost orkestra trubača „BALKANIKA“ i cene naših usluga su uvek pristupačne Vama. Zato ne dozvolite sebi luksuz da čekate, pozovite nas i odmah se lako i brzo dogovorite sve detalje i rezervišite Vaš dan kao najbolji koji ste ikada proveli i to uz najbolji trubački sastav u Srbiji, „BALKANIKA“.


Mladen Ivanić ne prihvata razrješenje dužnosti ministra vanjskih poslova\nMnogi zvaničnici i predstavnici političkih stranaka iz Republike Srpske danas su osudili jučerašnu odluku predsjedavajućeg savjeta ministarav B i H, Adnana Terzića da prihvati ponuđenu ostavku ministra inostranih poslova Mladena Ivanića iz decembra 2004.godine.\nRazrješenje ministra inostranih poslova B i H, Mladena Ivanića je krajnje opasan potez po poziciju Savjeta ministara i može dovesti do pada ove institucije. Izjavio je ovo danas Banjaluci predsjednik Republike Srpske, Dragan Čavić konstatujući da iza odluke predsjedavajućeg Savjeta ministara, Adnana Terzića stoji i politički motiv.\nSam Mladen Ivanić, koji je za Terzićevu odluku saznao na putu za Španiju, ističe da se ne može govoriti o prihvatanju ostavke pošto je on, kako ističe, tu ostavku, još ranije povukao.\n«Ostavka je podnesena u decembru zbog neslaganja sa međunarodnom zajednicom a svima je u javnosti Bosne i Hercegovine jasno da nakon sastanka u Neumu ona više nije bila aktuelna. Dakle, Terzić je donio odluku o mom razrješenju a za to mora dobiti saglasnost parlamenta i dok god to ne dobije ja sam ministar inostranih poslova, potpredsjednik Savjeta ministara, predstavnik Republike Srpske u Savjetru ministara i taj svoj posao ću nastaviti da radim.»\nPartija demokratskog progresa, čiji je Ivanić predsjednik, danas je ocijenila da je Terzićev, kako se navodi, ilegalni pokušaj smjene ministra inostranih poslova udar na Republiku Srpsku i srpski narod u Bosni i Hercegovini.\nPredsjednik Izvršnog odbora Saveza nezavisnih socijaldemokrata,Nebojša Radmanović je ovim povodom pozvao Adnana Terzića da podnese ostavku pošto je to, po njegovom mišljenju, jedino rješenje, u ovom trenutku, za Bosnu i Hercegovinu. On je istakao i potrebu raspisivanja prijevremenih izbora. Jučerašnji potez Adana Terzića osudile su još neke političke stranke u Republici Srpskoj.\nPADDY ASHDOWN O SMJENI IVANIĆA\nIli bh. vlada, učinivši mnogo, sada ne može postići više, ili se radi o napadu ljetnog ludila, dva su od mogućih zaključaka Visokog predstavnika nakon posljednjih dešavanja u Vijeću ministara!\nGospodin Ashdown se nada da je po srijedi ovo drugo, te da je riječ samo o pauzi u pocesu reformi. Prema njegovim riječima, nije jasno kako će Terzićeva odluka o razrješenju ministra Ivanića promovirati reforme koje zemlja očajnički treba. Istaknuo je kako se sastao s Terzićem prije objavljivanja odluke i savjetovao ga da je ne donosi.\nIpak, Visoki predstavnik je mnogo manje zainteresiran za ono što se dogodilo jučer, nego za ono što će se dogoditi sutra, a ostavit će Vijeću ministara i predsjedavajućem Terziću da riješe ovo pitanje.\nOn je i dalje optimista i uvjeren je da BiH još uvijek može početi pregovore o stabilizaciji i pridruživanju u vrijeme 10. godišnjice Daytonskog sporazuma i tako sustići SCG, Albaniju i druge zemlje na putu prema članstvu u Evropskoj uniji.\nZastupnici Predstavničkog doma Parlamentarne skupštine BiH usvojili su danas zaključak kojim od predsjedavajućeg Vijeća ministara BiH Adnana Terzića traži da obavi konsultacije sa strankama zastupljenim u ovom domu radi prevazilaženja postojeće situacije u Savjetu ministara.\nVećinom glasova odbačen je prijedlog zastupnika SDP-a Zlatka Lagumdžije, da Predstavnički dom Parlamentarne skupštine BiH pozove Terzića da podnese ostavku.


„Drones World Tour” ekskluzivno u Cineplexxu MUSE\nVišestruko nagrađivani bend Muse stiže 12. jula od 20 časova na veliko platno bioskopa Cineplexx u spektakularnom koncertnom filmu „Drones World Tour”. Karte za koncertni film benda, koji je poznat po energičnim živim nastupima i činjenici da svaki put pomere granice scenskog dizajna, su u prodaji na blagajnama bioskopa Cineplexx UŠĆE Shopping Center, Kragujevac Plaza i Cineplexx Niš. Muse je svoju ambicioznu svetsku turneju započeo 2015. godine, sa više od 130 koncerata širom sveta.\nGlavni krivci za spektakularne vizuelne efekte ovog koncertnog filma, bili su dronovi koji su leteli iznad bine i preko publike, kao i LED laseri koji su se savršeno uklapali sa ritmom koji je bend diktirao na bini, stvarajući nestvaran distopijski svet.\nInsert muzičko-scenskog nastupa čuvene grupe „Muse“ možete pogledati na sledećem linku>>


Prijave za turnir u malom fudbalu do 21. decembra - www.025.rs\nwww.025.rs / APATIN / SPORT / Prijave za turnir u malom fudbalu do 21. decembra\nSportski savez opštine Apatin i ove godine oganizovaće zimski turnir u malom fudbalu koji se već tradicionalno održava krajem godine. Na ovogodišnjem turniru fudbaleri će se takmičiti u pet kategorija a to su: seniori, veterani, kadeti, pioniri i mlađi pioniri.\nEkipe se mogu prijaviti do 21. decembra kada će u prostorijama Sportskog saveza biti održano i žrebanje, a sam start turnira očekuje se tri dana kasnije 24. decembra.\nPrijave se mogu predati u prostorijama SS opštine Apatin svakog radnog dana ili na brojeve telefona 064/961-72-02 (Radomir Radujko) i 060/140-57-52 (Slobodan Bačić).\nPovodom ove manifestacije radio Dunav je danas posetio Slobodan Bačić, sekretar SS opštine Apatin koji je za naše slušaoce ekskluzivno govorio o propozicijama takmičenja, prijavama za turnir i nagradnom fondu koji mogu da očekuju učesnici ovog turnira.\nTags: apatin, Sportski savez opštine Apatin, Turnir u malom fudbalu\n(VIDEO-FOTO) Delegacija Sportskog saveza Srbije posetila Kulu


Đapo: Sa članovima radne grupe uobličit ćemo zaključke o zagađenosti zraka\nFederalna ministrica okoliša i turizma Edita Đapo zahvalila je na kvalitetnoj raspravi današnjim sudionicima tematske sjednice o zagađenosti zraka, održanoj u Predstavničkom domu Federalnog parlamenta.\n- Na osnovu rasprave Federalno ministarstvo će sa članovima danas formirane radne grupe uobličiti zaključke kako bi ih poslanici prihvatili na narednoj sjednici Predstavničkog doma - kazala je ministrica Đapo.\nOcijenila je da su diskusije bile veoma konstruktivne i da mogu biti postignuta kvalitetna rješenja za smanjenje zagađenosti zraka.\n- Svima je jasno da je zagađenje zraka dugoročan problem koji je dosta bio zanemaren. Održavanje današnje sjednice je značajno za dolazak do sistemskih rješenja, jer je neprihvatljivo da u 21. stoljeću čekamo da vremenske prilike utiču na zrak - istakla je Đapo.\nUkazala je da je zagađenje zraka problem koji se tiče svih građana Federacije BiH, jer oni to osjećaju u svojim plućima. Zagađenost zraka, naglasila je, dovodi do smanjenja očekivane dužine i kvalitete života uzrokujući kadriovaskularne bolesti, a povećava i troškove liječenja.\n- Kao i obično, nevladin sektor je dao veliki doprinos u održavanju ove sjednice, budući da ima stručnjake iz oblasti okoliša. Gradim partnerski odnos s nevladinim organizacijama i nastavit ću da kroz redovno održavanje sastanaka pratim smjernice koje dobivamo od njih radi poboljšanja legislative i rješavanja problema zagađenosti zraka i okoliša u cjelini - istakla je Đapo.\nPodsjetila je na postojanje Federalne strategije zaštite zraka, koja je sastavni dio Federalne strategije zaštite okoliša donesene za period 2008.-2018.\nDanašnju tematsku sjednicu inicirala je poslanica Amra Haračić iz Lukavca, kojoj se u tome pridružila poslanica Alma Kartina iz Zenice, kao i deseci njihovih kolega iz Predstavničkog doma Parlamenta FBiH.


PROIZVODNJA I UZGOJ FAZANA U JP VOJVODINAŠUME | Vojvodinasume\nPROIZVODNJA I UZGOJ FAZANA U JP VOJVODINAŠUME\nvosume20172018-01-11T14:47:40+00:00јул 22nd, 2016|\nU uzgajalištu divljači “Ristovača“ iz Bača, kojim gazduje Lovoturs, ogranak JP “Vojvodinašume“ nalazi se najveća fazanerija u Srbiji i regionu, i jedna od većih u Evropi, sa instalisanim proizvodnim kapacitetom od 220.000 jednodnevnih fazana. Fazanerija se prostire na ukupnoj površini od 34 ha, od čega 29 ha čine volijere za uzgoj i podivljavanje fazana. U fazaneriji je tehnološki zaokružen proces proizvodnje, od volijere sa boksovima za uzgoj i smeštaj sopstvenog matičnog jata, inkubatorske i baterijske stanice, kućice za topli odgoj sa žičanim ispustima i volijere za podivljavanje.\nU proteklih 10 godina proizvodnja fazana na godišnjem nivou se kretala od 120.000 do 160.000 jednodnevnih fazana od kojih se kupcima (korisnicima lovišta) isporuči od 90 do 110 hiljada jedinki različitih starosnih kategorija (od 6 nedelja do fazana iz matičnog jata).\nFazanski pilići uzrasta 5-6, 7-8 i 9-10 nedelja su starosne kategorije fazana koje Lovačka udruženja najviše kupuju da bi ih u svojim prihvatilištima dohranili, uzgojili i naselili u svoja lovišta i njihov period isporuke je od polovine juna do kraja avgusta. Fazane uzrasta od 3 i 4 meseca najčešće kupuju Lovačka udruženja koja nemaju adekvatna prihvatilišta, odnosno stanišni uslovi u lovištu su nepovoljni, a njihova isporuka traje od polovine avgusta do polovine oktobra. U periodu od polovine oktobra do kraja januara traje isporuka fazana za lov, Lovačkim udruženjima koja imaju izrazito nepovoljno stanište za fazana, kao i udruženja koja imaju sopstvene uređene poligone za intenzivan izlov fazana u komercijalne svrhe, a koja ih ispuštaju u lovište neposredno pred sam lov.\nFazani za reprodukciju se isporučuju od polovine februara do polovine marta Lovačkim udruženjima radi popunjavanja sopstvenog matičnog fonda po završetku lovne sezone i zimskih gubitaka kod matičnog fonda fazana u sopstvenom lovištu. Ova kategorija fazana je jedna od najznačajnijih kategorija i njihovo unošenje u lovište čini neophodnu gazdinsku meru u cilju uspešne reprodukcije fazana iz prirodnog staništa. U periodu od zadnje nedelje maja do polovine juna vrši se isporuka fazana iz matičnog jata. Lovačka udruženja taj uzrast kupuju po završetku proizvodnje i raspuštanja matičnog jata u fazaneriji “Ristovača“, da bi dopunili reprodukciju fazana u sopstvenom lovištu.\nLovoturs fazansku divljač svojim kupcima u najvećem broju slučajeva isporučuje sopstvenim specijalizovanim prikolicama za prevoz pernate divljači. Fazani se transportuju i isporučuju u specijalnim plastičnim (povratnim) i drvenim gajbama.\nU 2016. godini u komercijalnoj službi ovog ogranka preduzeća je do sada sklopljeno više od 50 ugovora o kupovini fazanaske divljači sa korisnicima lovišta, koji će biti naseljeni u više od 100 lovačkih društava i sekcija u AP Vojvodini i Srbiji. Fazani su odličnog kvaliteta, vitalni i dobre operjalosti, i samo biloški najbolje jedinke će biti isporučene i naseljene u lovišta širom Srbije. Takođe je iz ovogodišnje proizvodnje ostavljen kontigent od 4000 fazana za lov koji će biti ispušteni i lovljeni na posebno uređenim poligonima za lov fazana u lovištima kojima gazduje JP Vojvodinašume, u Ristovači, Kaćkoj šumi i Subotičkoj šumi.


Britanski ministar o svetu posle vakcinacije i onima koji ne žele da je prime Foto: Profimedia\nMinistar kaže da iako vakcinacija nije obavezna, nadležni organi žele da ožive ideju "imunološkog pasoša", odnosno da se vodi evidencija ljudi koji su zaštićeni vakcinacijom. Predlog je da u saradnji sa Svetskom zdravstvenom organizacijom postoji legitimacija za one koji su vakcinisani i koji mogu da je koriste pri ulasku u bioskope ili radnje.\nU razgovoru za "BBC" Nadim Zahavi je govorio o mogućnosti uvođenja "korona pasoša".\n"Razmatramo mogućnosti i naravno način na koji bi vlasnici i menadžeri objekata znali da primaju ljude koji su sigurni. Verovatno će bioskopi i sportski stadioni razmotriti mogućnost da prihvate ovaj sistem. Za sada moramo da napravimo sistem koji je jednostavan i pristupačan da bi se takva mera primenila", rekao je Nadim Zahavi.\n"Imunološki pasoš" je po rečima britanskih medija ključni deo povratka normalnom životu, što će omogućiti ljudima da ponovo budu u većoj grupi ljudi bez restrikcija i mera kao što su fizička distanca.\n"Mislim da će veliki deo uslužnih delatnosti prihvatiti ovu ideju, a na ljudima je da odluče da li žele ili ne da se vakcinišu", zaključio je ministar.


АЈАТОЛАХ ХАМНЕЈ НАРЕДИО: Пронађите кривце\nAJATOLAH HAMNEJ NAREDIO: Pronađite krivce\n22 septembra 2018\nVrhovni lider Irana, ajatolah Ali Hamnej, izjavio je da iza terorističkog napada na vojnu paradu u Ahvazu stoje države koje deluju pod rukovodstvom SAD, saopšteno je na njegovom sajtu.\n„Surova i žalosna tragedija u kojoj su poginuli naši dragi građani u Ahvazu, a koju su izazvali unajmljeni teroristi, ponovo je pokazala zločine neprijatelja iranske nacije. Ti zločini predstavljaju zaveru država-marioneta SAD u regionu, čiji je cilj da stvore nebezbednu situaciju u našoj voljenoj zemlji“, naveo je Hamnej.\nOn je izrazio saučešće porodicama poginulih i izjavio da je naložio obaveštajnim upravama Irana da što pre pronađu zločince i da ih predaju sudu.\nPredsednik Irana Hasan Rohani ranije je takođe izrazio saučešće rođacima i bližnjima žrtava i povređenih i naredio Ministarstvu za obaveštajni rad da mobiliše sve službe bezbednosti i vojne aparate kako bi se brzo pronašli odgovorni za napad.\nTeroristički napad u iranskom gradu Ahvazu dogodio se u subotu ujutru tokom vojne parade. Broj poginulih, prema poslednjim podacima, dostigao je 28 ljudi, a još 60 ljudi je povređeno. Agencija IRNA je saopštila da je odgovornost za napad preuzela organizacija „Patriotski arapsko-demokratski pokret u Ahvazu“, povezana sa Saudijskom Arabijom.\nEvo ko je zapravo Dritan Abazovića i KOJA JE NJEGOVA ULOGA\nEvo kako će se završiti pregovori oko Kosova – OVO SU ČINJENICE I SVE ŠTO KRIJU\nE, moj Ajatolo, ako do sada nisi shvatio ko zeli da unisti Iran, onda si stvarno glup.


Izveštaji - Centar za evropske politike Izveštaji - Centar za evropske politike\nIzveštaj revizora i finansijski izveštaj\nSlično prethodnim godinama, 2018. je bila još\njedna uspešna godina za Centar za evropske\npolitike (CEP). Obeležili su je uspeh u svim\noblastima rada i kontinuirano poboljšanje organizacionih kapaciteta.\nOvaj izveštaj sažima najznačajnije rezultate postignute u 2018. godini u četiri programska područja u kojima je CEP akivan.\nCentar za evropske politike – CEP je zabeležio još jednu uspešnu godinu. U 2017. godini, CEP je nastavio da raste i jača svoju unutrašnju organizaciju i kapacitete. Postignut je veliki napredak u dometu publikacija, kao i u vidljivosti u medijima i prisustvu u široj javnosti, uticaju na kreatore politika i civilno društvo u Srbiji.\nOvaj izveštaj sažima najznačajnije rezultate postignute u 2017. godini u četiri programska područja u kojima je CEP akivan.\nPogled unazad: 2017.\nCEP je zabeležio još jednu uspešnu godinu. Tokom 2016, CEP je nastavio da se razvija i raste, kako u pogledu broja članova tima i broja objavljenih publikacija, tako i u pogledu veličine i broja predviđenih i realizovanih projekata. CEP je takođe povećao svoj uticaj na kreiranje javnih politika u Srbiji. Naše publikacije su bile podeljene širokom spektru aktera, koji su raspravljali o našim preporukama za unapređenje procesa kreiranja javnih politika. Ovaj izveštaj sažima najznačajnije rezultate postignute u 2016. godini u četiri programska područja u kojima je CEP akivan.


Pjongjang upozorio Vašington: Zažalićete zbog vaših reči - 02.05.2021, Sputnik Srbija\nPjongjang upozorio Vašington: Zažalićete zbog vaših reči\nVašington će zažaliti zbog kritike protivepidemioloških mera Pjongjanga, saopštilo je Ministarstvo inostranih poslova Severne Koreje. 02.05.2021, Sputnik Srbija\nPo njegovim rečima, Pjongjang će na najoštriji način odgovoriti ma ove ispade.„Već smo dovoljno upozoravali SAD, da, ako nas taknu, sami će nastradati. SAD će, obavezno, požaliti što su ignorisali naša upozorenja i ponašali se lakomisleno“, zaključio je predstavnik severnokorejskog MIP-a.Ranije je portparolka Bele kuće Džen Psaki saopštila da su SAD izvršile korekciju politike prema Severnoj Koreji. Ona je objasnila da će se nova politika prema Pjongjangu razlikovati od one koju je vodila stara administracija.Pročitajte još:\nSAD nikada nisu mogle da drže lekcije drugima o ljudskim pravima. Ali, sila Boga ne moli a Bog silu ne voli.\nvesti, severna koreja, sad\n© AFP 2021 / Jung Yeon-jeVesti o lansiranju severnokorejske rakete u Seulu\nVašington će zažaliti zbog kritike protivepidemioloških mera Pjongjanga, saopštilo je Ministarstvo inostranih poslova Severne Koreje.\n„MIP Severne Koreje osuđuje i vidi ovu američku provokaciju kao otvoreno kršenje našeg državnog suvereniteta i koncentrisanu manifestaciju neprijateljske politike prema Severnoj Koreji, koja ima za cilj ocrnjavanje naše države. SAD, koje pribegavaju neviđenoj u istoriji zlonamernoj neprijateljskoj politici i primoravaju naš narod na nebrojene probleme i stradanja, nemaju prava da govore o ljuskim pravima“, prenosi Centralna telegrafska agencija reči neimenovanog predstavnika MIP Severne Koreje.\nPo njegovim rečima, Pjongjang će na najoštriji način odgovoriti ma ove ispade.\n„Već smo dovoljno upozoravali SAD, da, ako nas taknu, sami će nastradati. SAD će, obavezno, požaliti što su ignorisali naša upozorenja i ponašali se lakomisleno“, zaključio je predstavnik severnokorejskog MIP-a.\nRanije je portparolka Bele kuće Džen Psaki saopštila da su SAD izvršile korekciju politike prema Severnoj Koreji. Ona je objasnila da će se nova politika prema Pjongjangu razlikovati od one koju je vodila stara administracija.\nCilj SAD ostaje potpuna denuklearizacija Severne Koreje\n2 Maj, 09:182


Žrk Topličanin neuporedivo jači u nastavku sezone - jugsport.net\nŽrk Topličanin neuporedivo jači u nastavku sezone\nStankovićeva, Ristićeva, i Todorovićeva za napad na SUPER LIGU\nPROKUPLJE – Da se u Žrk Topličanin-u ne šale, i da imaju ozbiljne ambicije što se tiče drugog dela sezone u Super B ligi govori podatak da se uveliko radi na dovođenju novih imena i pojačanju igračkog kadra. Nova imena u taboru prokupčanki su Tijana Ristić 19-godišnjakinja koja dolazi u redove Topličanina iz ORK Beograda i igra na poziciji golmana. Sa njom u paketu dolazi i 28-godišnja Suzana Todorović koja igra na poziciji srednjeg beka, i upravo kao i Ristićeva dolazi sa epitetom pojačanja, u napadu na što bolji plasman i Super A ligu.\nIz redova ŽRK Junior koji se takmiči u Super A ligi, dolazi 21-godišnja Ana Stanković koja je pojačanje na poziciji beka i od koje se takođe puno očekuje.\nKako je u razgovoru za Jugsport.info potvrdio šef struke Topličanina, Ivan Petrović, pripreme prokupčankama kreću 31. Januara, a na prozivci bi pored pomenutih možda trebalo očekivati i još neka imena s obzirom da je uprava u pregovorima sa pojedinim igračicama.\n– U našu ekipu su stigle tri nove igračice, koje su pojačanja za nastavak sezone. U pregovorima smo sa još nekim igračicama ali ne bih javno još uvek o imenima, dok se ne finalizuju pregovori. – kaže Petrović, i dodaje: Pripreme ćemo početi 31. Januara, i celokupne pripreme će biti realizovane u Prokuplju. – izjavio je za Jugsport Ivan Petrović.\nTopličanin se trenutno takmiči u Super B ligi, i nalazi se na 9. poziciji, a u prvom kolu prolećnog dela koje je na programu 22. Februara Žrk Topličanin će u sportskoj hali ”Dr. Zoran Đinđić” dočekati ekipu Napretka iz Kruševca.\nMilan Savić iz Niša život podario fudbalu


Vaše mogućnosti za karijeru\nVaš individualni razvoj kod REHAU-a zasnovan je na načelu efikasnosti našeg kadrovskog koncepta. U zavisnosti od Vašeg potencijala, inicijative i spremnosti sukcesivno Vas pripremamo za preuzimanje daljih zadataka.\nPored klasične stručne karijere nudimo visoko kvalifikovanim saradnicima mogućnost za izazovno napredovanje u struci, na primer kao referent nadležan za određeno stručno područje.\nTalentovane, motivisane i preduzimljive saradnike sa rukovodećim sposobnostima pratimo na njihovom putu klasičnog vertikalnog razvoja karijere. Kao rukovodioc preuzimate na kraju stručnu i kadrovsku odgovornost za određeni poslovni sektor.\nRazvoj potencijala smatramo kontinuiranim procesom, u kojem se sve bazira na kvalifikaciji i kompetentnosti naših saradnika. Zajedno želimo da savladamo sadašnje i buduće zadatke. Zbog toga posebnu pažnju posvećujemo nastojanju da svoje potrebe za kvalificikovanim saradnicima pokrijemo po mogućnosti sposobnim ljudima iz sopstvenih redova.\nU okviru sistemskog razvoja kadrova, potencijali naših saradnika procjenjuju se u redovnim intervalima. Profil kompetentnosti, koji se na taj način utvrdi omogućava rukovodiocima da ciljano prate razvoj saradnika. Razvoj potencijala smatramo instrumentom rukovođenja, a ujedno i šansom.\nUsavršavanje i edukacija u REHAU su bitan i sastavni deo poslovne politike kompanije. Naš cilj je da održimo kvalifikovanost i kompetentnost naših saradnika i da ih stalno unapređujemo. Na školovanjima nudimo više od novih saznanja i veština. Kod REHAU-a usavršavanja doprinose motivaciji i zadovoljstvu zaposlenih u radu.\nKoncepti profesionalnog usavršavanja i razvoja omogućavaju razvoj talenata i efikasnosti svakog pojedinca. Naši saradnici utvrđuju zajedno sa svojim pretpostavljenima i odeljenjem za ljudske resurse potrebe za internim i eksternim školovanjima. REHAU raspolaže sopstvenim odeljenjem za školovanje, koje na internacionalnim lokacijama permanentno obezbeđuje edukaciju naših saradnika.


pink.rs | TV PINK OSTAJE NA TRONU - Ubedljivo najgledanija komercijalna televizija! (FOTO+VIDEO)\nTV PINK OSTAJE NA TRONU - Ubedljivo najgledanija komercijalna televizija! (FOTO+VIDEO)\nRezultati gledanosti o danu za nama prikazuju da je televizija Pink ubedljivo najgledaniji komercijalni emiter, u totalu gledaniji od dugoplasiranog i trećeplasianog komercijalnog emitera. Pored ukupnog broja gledalaca, Pink je gledaniji od Javnog servisa Srbije u posebnim grupama gledalaca.\nMeđu publikom ženske populacije i starosti od 18-49 godina, dok je naša televizija u kategoriji gledalaca muške populacije, gledalaca iz prestonice i urbanih sredina ubedljivo najgledanija u odnosu na ostale komecijalne emiter.\nNajgledaniji serijski progam svih emitera u danu za nama je Pinkova serija „Crveni mesec“ koju je pratilo 1.200.000. Visoko pozicionirane na zvaničnoj top listi su i serije inostrane produkcije: „Dženetine suze“, „Njena sudbina“ i „Ljubav iz osvete“. Nešto više od milion gledalaca pratilo je novi „Brak na neviđeno“, dok je 26% auditorijuma u večernjem terminu bilo uz „Trenutak iz sna“.\nNajgledaniji informativni program komecijalnih emitera je „Nacionalni dnevnik“, dok je u kategoriji jutarnjih emisija, „Novo jutro“ najgledanija u odnosu na emisije sličnog sadržaja ostalih komercijalnih emitera. Verna Pinkova publika pratila je direktna uključenja u „Zadrugu“.


Povećajte prodaju, vodite računa o svojim kupcima, informišite svoje kupce o novim artiklima i akcijama.\nOnline shop B2C - Podignite vašu maloprodaju na viši nivo uz moderno i funkcionalno rešenje za Online B2C shop.\nU vremenu enormne ekspanzije online trgovine, definitivno niste konkurentni ukoliko svoje proizvode ne ponudite na internetu, i to tako da kupci mogu na najjednostavniji način nabaviti sve što im je potrebno i to sa bilo kog mesta i platiti na način na koji to njima odgovara.\nPovećajte prodaju, vodite računa o svojim kupcima, informišite svoje kupce o novim artiklima i akcijama- sve to vam omogućava Iva Razvoj online B2C shop.\nIva Razvoj B2B rešenje predstavlja online poslovni model sa fleksibilnim softverskim rešenjem koji vam omogućava da kupovinu, prodaju, promovisanje usluga prema drugim firmama (B2B). Brzo i jednostavno povežite baze kupaca i proizvoda, automatski generišite fakture i pratite uplate.\nUštedite vreme i novac, a unapredite prodaju i celokupno poslovanje.\nCRM za prodaju, marketing i online zadovoljstvo kupaca je rešenje koje će vam omogućiti jedinstven uvid u sve informacije iz različitih sektora kompanije, pomažući vam da donosite ispravne odluke u pravo vreme, zasnovane na činjenicama i naprednim izveštajima.\nTakođe, pruža vam se mogućnost da na najefikasniji način dođete do podataka o zadovoljstvu kupaca, na osnovu čega mozete prilagoditi poslovnu strategiju u poljima koja zahtevaju unapređenje.


EU za slidarnost i slobodnu trgovinu na tržištu hrane\nTanjug 31. maja 2022. 18:28\nBRISEL – Lideri EU 27 na sasatnku u Briselu oštro su osudili ”uništavanje i nezakonito prisvajanje” poljoprivredne proizvodnje Ukrajine od strane Rusije i upozorili da ”ruski agresivni rat” protiv Ukrajine ima direktan uticaj na globalno tržiste hrane.\n”Evropski savet poziva Rusiju da prekine napade na transportnu infrastrukturu u Ukrajini, ukine blokadu ukrajinskih crnomorskih luka i dozvoli izvoz hrane, posebno iz Odese.\n„Evropska unija preduzima aktivne mere da olakša ukrajinski poljoprivredni izvoz i da podrži ukrajinski poljoprivredni sektor u sezoni 2022. godine i omogući izvoz hrane iz Ukrajine preko različitih kopnenih ruta i luka EU”, navodi se u zaključcima Evropskog saveta.\nLIderi EU pozvali su i na međunarodnu koordinaciju u cilju globalnog odgovora na bezbednost hrane i nagalsili važnost slobodne trgovine, sollidarnosti i povećane lokalne poljoprivredne prozvodnje kako bi se ublažile posledice na nivoe cena, proizvodnju, pristup i snabdevanje žitom.\nPonovljena je podrška EU održavanju globalne trgovine bez neopravdanih barijera, ali i jačanju solidarnosti prema najugroženijim zemljama i u tom cilju njavljeno mobilasanje sredstava iz Evropskog razvojnog fonda.\nKada je reč o trenutnoj nestašici đubriva na globalnom tržištu, Evropski savet poziva na efikasniju upotrebu i korišćenje alternativnih đubriva.


Prekinuta promocija Krajišnikove knjige u Beogradu – Fokus.ba\nPrekinuta promocija Krajišnikove knjige u Beogradu\nNa promociji knjige Momčila Krajišnika, koja je večeras održana u Domu omladine u Beogradu, dogodio se incident, kada su dve aktivistkinje “Moje inicijative” pištaljkama prekinule Krajišnikov govor, nakon čega su ih napali posjetioci promocije, piše Blic.\nPoslije kraćeg verbalnog sukoba i primjedbe aktivista da je Dom omladine javna ustanova koja se finansira od sredstava svih građana i da im niko ne može zabraniti da uđu, aktivisti su pušteni unutra, ali su već na vratima sale u kojoj se odvijala promocija zaustavljeni.\nPoslije duže rasprave sa članovima Samostalne DSS koji su “branili” ulaz u salu i selektivno propuštali posjetioce, aktivisti su se razišli, spriječeni u svojoj nameri da prisustvuju skupu.\nIpak, dvije aktivistkinje “Moje inicijative”, uspjele su da prije protesta, neopaženo uđu u salu u kojoj se održavala promocija. U trenutku kada je Momčilo Krajišnik govorio one su počele da zvižde. Tada su posetioci promocije počeli da ih verbalno vrijeđaju i čupaju za kosu, a članovi Samostalne DSS štitili su ih do izlaska iz sale.\n#momčilo krajišnik#Promocija knjige\nU Buybooku predstavljen roman „Kintsugi tijela“ Senke Marić


Srbija se suočava sa provokacijama, daleko smo od rješenja za KiM\nVučić poručio Putinu\nPredsjednik Srbije Aleksandar Vučić istakao je danas, u razgovoru sa šefom ruske drzave Vladimirom Putinom, da smo, bez obzira na napore Srbije da postigne kompromis i podrži mir i stabilnost, veoma daleko od bilo kakvog rješenja pitanja Kosova i Metohije i naglasio da je naša zemlja suočena sa svakodnevnim provokacijama.\nVučić je, na početku susreta sa Putinom, rekao da je za njega uvijek velika čast kada ima priliku da se sretne sa predsjednikom Rusije, a da današnji susret ima veliki značaja za Srbiju.\n„Veoma sam zadovoljan razvojem naših odnosa i to je sve rezultat naših otvorenih, konstruktivnih i plodotvornoh razgovora. Odnosi Rusije i Srbije na međunarodnom planu su veoma dobri i moram da vama lično odam veliko priznanje zbog čvrste pozicije koju zauzimate u zaštiti međunarodnog prava i životno važnih nacionalnih i državnih interesa Srbije“, naglasio je on.\nVučić je rekao da je situacija na Zapadnom Balkanu veoma složena i da se Srbija kao država suočava sa brojnim provokacijama, svakodnevno.\n„Bez obzira na naše napore da postignemo kompromis i podržimo mir i stabilnost, veoma smo daleko od bilo kakvog rješenja pitanja KiM“, istakao je on.\nVučić je naglasio da će Srbija kao slobodna i nezavisna država čuvati vojnu neutralnost, i izrazio uvjerenje da je Srbija danas jedina zemlja na Zapadnom balkanu sa takvim opredeljenjem.\n„Što se tiče naših ekonomskih veza, ja sam zadovoljan i mislim da možemo da i u buduće jačamo naše ekonomske odnose“, rekao je on.\nVučić je zahvalio Putinu na svemu što radi u korist Srbije i pozvao ga da posjeti Beograd u najskorije vrijeme, dodajući da bi to bila velika čast za našu zemlju i narod.\nOn mu je potom poklonio knjigu „Moja predivna Srbija“ ruskih autora.\nPredsjednik Rusije izrazio je zadovoljstvo što može ponovo da razgovara sa svojim srpskim kolegom u Moskvi.\n„A sjećam se vaše posljednje posjete 8.i 9.maja. Nedavno smo obilježili i 180-tu godišnjicu naših diplomatskih odnosa. Sa zadovoljstvom primjećujem i rast trgovinske razmjene. Pri tom je taj rast neprekidan - prošle godine iznosio je 23 odsto, a u prvih šest mjeseci ove godine preko 13 odsto“, objasnio je Putin.\nOn je rekao da se bilježi i rast ruskih ulaganja u srpsku privredu, koja su dostigla četiri milijarde dolara.\n„Siguran sam da ćemo imati o čemu da razgovarmao što se tiče situacije u regionu“, kazao je on.\nPutin i Vučić o rastućoj napetosti na Balkanu\nSutra sastanak sa Vladimirom Putinom\nAleksandar Vučić stigao u Rusiju\nVučić: Srpska suza nema roditelja, moramo sami o sebi da brinemo VIDEO


Diplomski radovi – CSL Laboratorija za računarsku tehniku\nTokom postojanja i rada Laboratorije za računarsku tehniku veći broj studenata je bio u prilici da svoje diplomske radove uradi u okviru projekata koji su rađeni u Laboratoriji ili jednostavno korišćenjem njenih resursa uz stručnu pomoć saradnika Laboratorije. Pošto se takav trend nastavlja, u ovom segmentu Portala trudićemo se da studentima i drugim zainteresovanim omogućimo uvid u:\nJednu od važnih stvari pri izradi diplomskih i završnih radova predstavljaju uputstva prema kojima studenti svoj zadatak mogu lakše da urade, što uključuje širok dijapazon poslova o kojima treba voditi računa. Na ovoj stranici potencijalni diplomci naćiće se uputstva kako da svoju aktivnost na izradi rada učine efikasnijom i dođu do kvalitetnog rezultata.\nvezane za izradu diplomskih radova\nZavršila se još jedna školska godina, bar kad su u pitanju odbrane diplomskih radova. Nažalost, sve je manje diplomaca na studijskom programu računarsko inženjerstvo. Ova stranica svakako nije mesto da se otvori rasprava zašto je to tako. S druge strane opšti trenda „rada na daljinu“ uticao je da se sve manje radova realizuje neposredno u Laboratoriji. To je još jedan od fenomena sa kojim se suočavamo pri izradi diplomskih radova. Ma kako to zvučalo moderno i primamljivo ima i puno nedostataka, jer se iz vida gube prednosti timskog rada, neposrednog kontakta sa nastavnicima i saradnicima. Upravo iskustva u izradi diplomskih radova treba da posluže za traženje boljih i efikasnijih pristupa obrazovnom procesu, koji treba da obezbedi sve ono što aktuelnom obrazovanju manjka. Pre svega sticanje praktičnijih znanja, upoznavanje sa prednostima timskog rada i posedovanje visokog nivoa analitičkog mišljenja i sposobnosti snalaženja u nepoznatim situacijama. U takvim uslovima raspolaganje savremenim tehničko – tehnološkim okvirima obrazovanja samo će prethodno nabrojane sposobnosti podići na jedan viši nivo.


SRPSKOJ PRIVREDI 5,1 milijardi evra-svakom punoletnom po 100 evra - Pazova Inđija | Vesti\nPazova Indjija Vesti 01/04/2020\nMinistar finansija u Vladi Republike Srbije Siniša Mali i predsednik Privredne komore Srbije Marko Čadež predstavili su juče Paket ekonomskih mera za ublažavanje posledica na privredu usled epidemije koronavirusa, vredan 5,1 milijardu evra.\nMali je izrazio zahvalnost Narodnoj banci Srbije i guvernerki Jorgovanki Tabaković na tome što je izašla sa merama uvođenja moratorijuma na kredite i lizing, kao i na tome što je smanjila referentnu kamatnu stopu.\nPrema njegovim rečima, posebna grupa u Vladi bavi se korporativnim obveznicama za velika preduzeća koja mogu da računaju na taj vid podrške kako bi obezbedila ne samo likvidnost već i novi kapital.\nIdemo sa masivnom podrškom likvidnosti za ceo naš sistem, privatni sektor prevashodno, za šta izdvajamo 2,2 milijarde evra. 200 miliona evra plasiraćemo kroz Fond za razvoj za subvencionisane, jeftine kredite, uz jedan odsto kamate za preduzetnike, mikro, mala, srednja preduzeća, poljoprivredna gazdinstva i zadruge, rekao je on.\nPrema njegovim rečima, u grupi mikro, malih i srednjih preduzeća i preduzetnika radi 900.000 ljudi.\nUkupna vrednost ovih mera je 161 milijarda dinara, odnosno oko 1,3 milijarde evra. Ovo je najvažniji i najveći zahtev skoro svih privrednih subjekata u Srbiji, ukazao je Mali.\nOvaj paket mera, “čuva kičmu privrede”, istakao je Čadež, izrazivši u ime privrednika, udruženja i asocijacija, kao i članica Komore, zahvalnost državi na tome što je saslušala njihov glas.\nVi danas ovu krizu ne možete da rešite nikakvim milijardama koje ćete upumpati u neka tržišta, koja trenutno ne postoje. Dakle, moramo ići zajedno u stavu da tržišta moraju da se konsoliduju i vrate u funkciju, naveo je on.\nČadež je ukazao na to da su mere pre svega namenjene malim i srednjim preduzećima, ali je i dobar deo paketa namenjen većim kompanijama kako bi se očuvala radna mesta i likvidnost, a kako bi preživele ovaj period.\nPKS će nastaviti da bude partner kompanijama svakodnevno i kol centri Komore rade danonoćno, istakao je Čadež.


КО, КАКО И ЗАШТО ДА ВЕРУЈЕ ШОКЕНХОФУ - Између сна и јаве\nKO, KAKO I ZAŠTO DA VERUJE ŠOKENHOFU\n14/11/2014 14/06/2018 | by Jovo\nDa li Rusija iskorišćava zapadno-balkanske zemlje protiv EU?\nBilo bi vrlo interesantno da saznamo kakve to kapitalne i perspektivne projekte – političke i privredne, Nemačka i EU nude zemljama zapadnog Balkana, za razliku od „eksploatatorske i ucenjivačke“ Rusije.\nKakve to kapitalne, unosne i kratkoročno i dugoročno perpektivne projekte – političke i privredne Nemačka i EU nude zemljama zapadnog Balkana, za razliku od „eksploatatorske i ucenjivačke“ Rusije.\nDa li je namera Nemačke da ona zavlada, upravlja i presudno utiče na zapadno-balkanske zemlje, živote njenih građana, posebno Srbije. I da joj se u taj „dobronamerni i humani“ posao niko ne meša, a naročito ne „koristoljubiva“ Rusija sa svojim „ucenama“!\n„Zapadno-balkanske zemlje znaju veoma dobro da njih Rusija samo želi da iskoristi protiv EU i da im ne može ponuditi nikakvu dugoročnu perspektivu – političku, a još manje privrednu“.\nOvo je izjava Andreasa Šokenhofa, zamenika šefa poslaničkog kluba demohrišćana u nemačkom Bundestagu, koju je dao novinama “Rajniše post” (16/17. novembra).\nŠokenhof „zna“ šta misle zapadno-balkanske zemlje\nPrvo, odakle Šokenhof zna šta misle zapadno-balkanske zemlje o delovanju Rusije na Zapadnom Balkanu? Kako on zna da Albanija, Srbija, Makedonija, BiH i Crna Gora misle isto: da ih Rusija iskorišćava protiv EU?\nKoliko znamo, takav skup, čak ni na nivou ministara inostranih poslova, nije se dogodio u proteklom periodu.\nMožda su visoki zvaničnici ovih zemalja dali proteklih nedelja ili meseci slične izjave o ucenjivačkim aktivnostima Rusije, njene diplomatije i političara pa je Šokenhof to samo sabrao na jednom mestu?\nKoliko se zna ni to se nije dogodilo. Javnosti su nepoznate pojedinačne izjave lidera ovih zemalja o zaveri, dvoličnosti ruske politike prema njihovim vladama ili zemljama i zemljama EU.\nNa kraju, ostaje još jedna mogućnost: možda je tajnim diplomatskim kanalima Šokenhof saznao da sve zemlje zapadnog Balkana i njihovi lideri misle da ih Rusija eksploatiše, iskorišćava, a povrh svega – da to tek planira da čini u novim projektima, posebno energetskim, kakav je „Južni tok“?\nU tom slučaju Šokenhof bi imao argumente za svoju tvrdnju da zapadno-balkanske zemlje smatraju ruske političke aktivnosti neprijateljskim prema EU i da ih Rusija želi upregnuti u tu svoju „podmuklu i neperspektivnu“ akciju protiv EU.\nKako oduvati Rusiju i Ruse sa ovog područja?\nTo bi istvoremno značilo, i u slučaju Srbije, da zvanični predstavnici vlasti u Srbiji javno govore pozitivno o odnosima i aktivnostima Rusije na Balkanu i njenim političkim i privrednim namerama, a ustvari loše misle i govore o akcijama i planovima Rusije u diplomatskim kontaktima – sa nemačkim zvaničnicima. To bi značilo da predsednik Nikolić i premijer Vučić i ostali najviši državni zvaničnici obmanjuju, lažu sopstvenu političku javnost, a da Nemcu Šokenhofu „tet a tet“ govore istinu!\nSusret A. Vučića, ministra odbrane, sa Šokenhofom 2012. u Berlinu\nIsto tako, ako Šokenhof uistinu zna da zapadno-balkanske zemlje „veoma dobro znaju“ namere Rusije da ih iskoristi protiv EU, on ne bi trebalo da bude ni zabrinut, a kamoli veoma zabrinut zbog ovih „ogavnih“ ruskih pokušaja.\nKonačno, bilo bi vrlo interesantno da od Šokenhofa u narednom periodu saznamo kakve to kapitalne, unosne i kratkoročno i dugoročno perpektivne projekte – političke i privredne Nemačka i EU nude zemljama zapadnog Balkana, za razliku od „eksploatatorske i ucenjivačke“ Rusije.\nDa vidimo, barem na papiru, te perspektivne planove Nemačke i EU za zemlje zapadnog Balkana. Onda bi verovatno pomenute zemlje lakše „oduvale“ Rusiju i Ruse sa ovog područja!\nRusija – izmišljena opasnost od zapadnih zemalja\n„Dobre“ namere Nemačke i „zle“ namere Rusije dobro su poznate narodima zapadno-balkanskih zemalja u poslednjih stotinu i više godina.\nIsto tako poznate su i dobro vidljive građanima zapadnog Balkana i preduzete i ostvarene akcije i projekti, kao i planovi Nemačke i EU s jedne strane i Rusije, s druge strane.\nŠokenhof možda smatra (trebalo bi da ga to pitaju mediji sa ovih prostora, kad dođe uskoro u posetu ovom regionu) da je i ostvareni projekat gasovoda „Severni tok“, kojim se Nemačka već godinama stabilno i obilno snabdeva ruskim gasom – takođe potencijal za ucenjivanje Nemačke od strane Rusije?\nPre će biti da je u ovoj izjavi Šokenhofa sadržana namera Nemačke da ona zavlada, upravlja i presudno utiče na zapadno-balkanske zemlje, živote njenih građana, posebno Srbije. I da im se u taj „dobronamerni i humani“ posao niko ne meša, a naročito ne „koristoljubiva“ Rusija sa svojim „ucenama“!\nsreda, 19. novembar 2014. | KM Novine\n<< Prethodni: EULEH primao prljavi novac albanske mafije\nSledeći: >> Lovac na somove ili uloga Šešelja u srpskoj politici


bg svaštara Arhive - Stranica 160 od 181 - Dan u Beogradu\nNaslovna » Arhive po tagovima: bg svaštara (strana 160)\n38. Međunarodni sajam građevinarstva\n24. april 2012. Sajmovi 0\nOd 24. do 28. aprila biće održan 38. Međunarodni sajam građevinarstva na Beogradskom sajmu (Bulevar vojvode Mišića 14). Pojedinačne ulaznice koštaju 500 dinara, a cena ulaznica za grupne posete je 350 dinara. Ulaz za učenike stručnih škola i fakulteta je besplatan. Parking se plaća 200 dinara na sat. Pod sloganom „U toku“ u svih sedam hala i na najatraktivnijem otvorenom …\nTreći Porodični sajam ispred „Ušća“\n23. april 2012. Sajmovi 0\nTreći Porodični sajam pod nazivom „Najbolji prijatelj vašeg deteta“ biće organizovan 28. i 29. aprila ispred „Ušće“ Shopping Centra, od 10.00 do 20.00. Za sve roditelje i njihove mališane biće organizovane kreativne i edukativno-zabavne radionice, kvizovi, pozorišne predstave i igraonice gde će moći da se zabave, opuste i podele predivne trenutke sa najbližima. Najmlađi posetioci će svoj takmičarski duh pokazati …\nKinezi grade novi Zvezdin stadion?!\n23. april 2012. Drugi pišu 0\nNovi, veoma bitan korak ka krajnjem cilju – ultra modernom stadionu – Fudbalski klub Crvena zvezda napraviće u četvrtak, 26. aprila. Prvi partneri na ovom projektu biće Kinezi. Tog dana, uz prisustvo predstavnika države Srbije, biće potpisan Memorandum o razumevanju i predugovor između najtrofejnijeg srpskog kluba i kineske kompanije „Natong Construction Engineering Constructing Co, Ltd“ (NCEC) iz Pekinga. Ova kompanija …\nZajedno do poslovnog cilja\nU utorak, 24. aprila od 10.00 do 17.00, biće održan Sajam zapošljavanja „Zajedno do poslovnog cilja“ u Belexpocentru (Španskih boraca 77a) u Novom Beogradu. Sajam organizuje Nacionalna služba za zapošljavanje. Na sajmu će se predstaviti 40 poslodavaca među kojima su i Coca Cola HDC, Fiat automobili, IDEA, Nestle Adriatic Foods, Delhaize Serbia, Metro Cash & Carry, Robert Bosch, ORION Telekom, …\nSajam „Izaberi svoj sport“\n21. april 2012. Sajmovi 0\nU subotu 21. aprila, od 12.00 do 15.00, u sportskoj sali Dečjeg kulturnog centra „Majdan“ na Senjaku (Kozjačka 3-5) Gradska opština Savski venac organizuje Sajam sporta pod nazivom „Izaberi svoj sport“. Na ovom svojevrsnom sajmu, prvom ovakve vrste kod nas, štandove i prezentacije imaće deset sportskih klubova i njihovih sportskih škola sa Savskog venca, koji će pritom i praktično, uz …\nHarmony 15 @ Blow Up bar\n20. april 2012. Sajmovi 0\nSajam unikatnih rukotvorina Harmony 15 biće održan u subotu, 21. aprila od 14.00 do 20.00, u Blow Up baru, Despota Stefana 36a. Projekat, pored prodajnog karaktera, ima za cilj približavanje umetnika i njihovog rada sa posetiocima u neformalnoj atmosferi. Održava se od decembra prošle godine i okupio je od 40 do 150 izlagača u dosadašnjim izdanjima. Izlagači su umetnici dokazani …\n„Zvuci kulture i prirode“ u Studentskom parku\n20. april 2012. BG svaštara 0\nPovodom završetka rekonstrukcije Akademskog parka na Studentskom trgu, JKP „Zelenilo – Beograd“, u saradnji sa Zadužbinom Ilije M. Kolarca, organizuje manifestaciju pod nazivom „Zvuci kulture i prirode“, koja će se održati u ponedeljak, 23. aprila od 13.00. Akademski park jedan je od najstarijih beogradskih parkova. Kao deo centralnog gradskog jezgra, sa bogatom istorijskom i kulturnom ulogom, park svoj značaj ima …\nPokreni se, upoznaj Srbiju 2012\n20. april 2012. Turizam 0\nU holu Doma sindikata (Trg Nikole Pašića 5a) od 20. do 22. aprila (10.00-22.00) biće otvoren Festival domaćeg turizma „Pokreni se, upoznaj Srbiju“. U orgаnizаciji udruženjа „Mojа Srbijа“ biće priređen prigodаn progrаm i nаstupi poznаtih muzičаrа. Beogrаđаni će moći dа se upoznаju sа prirodnim lepotаmа i rаskošnom turističkom ponudom Srbije. Cilj organizatora je promocija domaćih turističkih kapaciteta i podsticanje građana …\nUručene nagrade grada Beograda za 2011.\n20. april 2012. BG servis 0\nGradonačelnik Beograda Dragan Đilas i predsednik Skupštine grada Aleksandar Antić uručili su Nagradu grada Beograda za 2011. najboljim stvaraocima i pojedincima u glavnom gradu. Po rečima Dragana Đilasa, dobitnici nagrada na najbolji način reprezentuju prošlogodišnja dostignuća u gradu Beogradu. – Zahvaljujem vam na tome što ste pomogli da naš grad danas izgleda bolje i da možemo njime još više da …\nOsma palilulska olimpijada kulture\nOsma palilulska olimpijada kulture (POK), posvećena stvaralaštvu mladih, svečano će biti otvorena u subotu, 21. aprila u 19.00, na Sceni „Stamenković“ u Ustanovi kulture „Palilula“ (Mitropolita Petra 8). Prigodni muzičko-scenski program biće uvod u nastupajuće takmičenje u dramskom, muzičkom i likovnom stvaralaštvu, recitovanju, popu, roku, hip-hopu, kratkoj priči, kratkom filmu, umetnosti reciklaže, a prvi put ove godine učesnici će imati …\nCareer Days 2012\n19. april 2012. Sajmovi 0\nU četvrtak 19. i petak 20. aprila od 11.00 do 19.00 u Belexpo centru (Španskih boraca 74a) biće održani ovogodišnji Career Days. Ulaz je besplatan. Projekat međunarodne studentske organizacije AIESEC, dvodnevni je sajam edukacija, praksi i poslova. Sa osamnaest godina dugom tradicijom, sajam predstavlja centralni događaj te vrste u regionu. Od nesebične ideje o pomoći mladim ljudima da rade na …\nOtvaranje turističke sezone u Skadarliji\n19. april 2012. Turizam 0\nSvečana ceremonija otvaranja Skadarlije i podizanje skadarlijske zastave biće održano 20. aprila od 15.00 kod Skadarlijske česme. Ovom činu prethodiće defile poznatog belgijskog muzičkog ansambla „Les Chinels de Fosses-la Ville“ Knez Mihailovom ulicom od 11.00 do 12.00. Atmosferu u Skadarskoj ulici dočaraće dame i gospoda u građanskim kostimima i oficiri u uniformama iz 19. veka. U donjem delu Skadarlije biće …\nPrva srpska lingvistička olimpijada\n19. april 2012. BG svaštara 0\nU nedelju, 22. aprila od 10.00, u Filološkoj gimnaziji (Kamenička 2) biće održana Prva srpska lingvistička olimpijada. Učestvovaće oko 70 srednjoškolaca iz Vršca, Čačka, Novog Sada, Sremskih Karlovaca, Pančeva, Kruševca, Pirota, Sombora, Kikinde, Valjeva, Lazarevca, Niša i Banjaluke, dok će iz Beograda učestvovati takmičari iz Šeste, Devete, Desete i Trinaeste beogradske gimnazije, Matematičke i Filološke gimnazije. Domaćin olimpijade je Filološka …\nOtvorena Druga PLHIV konferencija\nDruga PLHIV konferencija u Srbiji, koju podržava grad Beograd, otvorena je u hotelu „Palas“. Trodnevna međunarodna konferencija (19-21. april) okuplja dvadesetak stručnjaka na polju HIV/side, oko 50 HIV pozitivnih osoba iz Srbije, Bosne i Hercegovine, Hrvatske, Crne Gore, Makedonije, Rumunije, Bugarske, Poljske i drugih zemalja, kao i oko 30 lekara i PLHIV aktivista iz civilnog sektora Srbije. Konferenciju je organizovala …\nAprilska Moda za poneti 2012\n19. april 2012. BG Fashion 0\nPredstojeća Moda za poneti biće održana od 20. do 22. aprila (17.00-22.00) u KC „Grad“, u Braće Krsmanović 4. Ujedno predstojeća manifestacija označiće i početak rada GRADske bašte u kojoj će biti održan muzički deo programa. Na otvaranju muziku će puštati Ewox, sledećeg dana Oljicki, a poslednje večeri za mix pultom će biti Tijana T & Maja Uzelac. Neke od učesnica …\nKuća na Ćukovcu od 354 leta\n19. april 2012. Drugi pišu 0\nU Ulici Vasilija Vasilijevića 10 postoji zdanje u kojem je u 18. veku boravio Eugen Savojski. – Pod krovom najstarije kuće u Beogradu radila prva zemunska kafana. „Živim u najstarijoj kući u Zemunu i Beogradu.Lep je to osećaj, al’ šta ja ili bilo ko imamo od toga“, pita se Radiša Žeželj, čija je baka 1960. godine kupila deo najvremešnijeg objekta …\nŠesti godišnji skup Udruženja istoričara automobilizma\n19. april 2012. BG svaštara 1\nNa Saobraćajnom fakultetu u Beogradu (Vojvode Stepe 305), u subotu 21. aprila od 10.00, biće održan šesti godišnji skup Udruženja istoričara automobilizma. Po tradiciji, osim izložbe starovremenskih vozila, u amfiteatru fakulteta članovi Udruženja izložiće radove iz istorije srpskog automobilizma. Po prvi put ove godine, gost iz Hrvatske ispričaće priču o jednom unikatnom automobilu. Potvrđen je dolazak oko 150 učesnika, starovremenskih …\nPage 160 of 181« Prvo...130140150«158159160161162\t»\t170180...Poslednje »


NovaEnergija.net » aerodrom aerodrom – NovaEnergija.net\nHome Tags Posts tagged with "aerodrom"\nTežnja je da se ono što se u industriji zove vreme zadržavanja – dva-tri sata koja putnici provedu između prijavljivanja za let i ukrcavanja – pretvori u prijatno iskustvo koje može biti lukrativno za aerodrome.\n“Žele da budu sigurni da se putnici osećaju kao da su njihovo vreme i novac dobro potrošeni“, kaže Henri Hartvelt, analitičar turističke industrije za “Atmosfir travel grup”.\nPoslednje istraživanje o aerodromima i društvenim mrežama “Moć društvenih mreža za aerodrome” sprovela je 2013. konsultantska kuća “Li Fiš” i pokazalo je da gotovo trećina aerodroma širom sveta ima aktivne naloge na Fejsbuku, Tviteru i Jutjubu. Evropski i kanadski aerodromi vodili su u ovom istraživanju.\nTuristički eksperti vide društvene mreže kao zamenu za zastarelu komunikaciju sa putnicima.\n“Umesto na ogromnim ekranima i putem nerazumljivog javnog razglasa, aerodromi prezentuju informacije na mnogo prijatniji način“, govori Pol Tampovski, direktor turističke agencije “Skajlark” iz Njujorka.\nSamanta Agiler, korporativni turistički menadžer iz Feniksa, u Arizoni, kaže da društvene mreže čine njen posao lakšim, omogućavajući joj da predvidi probleme zaposlenih koji sleću na međunarodni aerodrom u Feniksu.\nProšlog novembra, kapije Terminala 4 bile su zatvorene na nekoliko sati nakon što je pronađena napuštena torba. Ta informacija prvo se pojavila na društvenim mrežama.\n“Ne moram da čekam zvanične informacije“, kaže ona. “Reč je o informaciji u realnom vremenu.”\nNa svom putu u oktobru imala je slobodno vreme pre nego što je trebalo da prođe bezbednosnu proveru. Proveravajući svoj telefon videla je post o muzeju aerodroma Feniks i svratila je da vidi izložbu.\nBob Svindel, direktor “Grejter Fort Loderdejl alijanse”, leti od Fort Loderdejla do Međunarodnog aerodroma Holivud na Floridi i oslanja se na Tviter nalog aerodroma (FLLflyer) o informacijama o vremenu. Pre nego što dobije obaveštenje od Delta erlajnsa, dobije informaciju od aerodroma, kaže.\nAgencija takođe ima nalog na Instagramu, koji prati više od 780.000 ljudi, a prošle godine pratilo ga je 400.000. Na njemu objavljuju fotografije zaplenjene robe (njihovi agenti nedeljno zaplene oko 70 komada oružja) i pasa obučenih da otkriju eksplozivne naprave.\nBob Berns, stručnjak TSA za javne poslove, koji vodi sajt, poziva putnike da komentarišu.\n“Na taj način humanizujemo birokratiju“, kaže on.\nBar jedan ekspert vidi ovaj vid komunikacije kao lek za stres izazvan putovanjem. Stiven Karvel, profesor škole za hotelsku administraciju pri Univerzitetu Kornel u Itaki, u Njujorku, kaže:\n“Aerodromi ne mogu da kontrolišu standarde avio-kompanija za prijavljivanje na let i ne mogu da kontrolišu bezbednost prtljaga.”\nAerodromi koriste Tviter kako bi smanjili stres kod putnika was last modified: September 16th, 2017 by Jelena Jovičić\nUbiti višak vremena pre leta često je veliki napor, ali uz ovu mapu Wi-Fi na aerodromima, sve je već mnogo, mnogo bolje. Travel bloger i inženjer računarstva Anil Polat, razume…


Kupite i poklonite akcije\nUkoliko želite da obradujte svoje najbliže vrijednim poklonom, kupite akcije na Banjalučkoj berzi. Pri kupovini akcija od Vašeg brokera na poklon dobijate besplatnu ukrasnu potvrdu o vlasništvu.\nUkrasna potvrda o vlasništvu nije dokaz vlasništva, već se pravo stiče upisom u Centralni registar hartija od vrijednosti.\nU skladu sa Pravilnikom o poslovanju berzanskih posrednika (Službeni glasnik RS broj 26/07, od 05.04. 2007. godine) kojim je regulisana kupovina akcija u svrhu poklona, maksimalna vrijednost transakcije po nalogu za kupovinu akcija u svrhu poklona iznosi 1.000 KM.\nDa biste kupili akcije u svrhu poklona, potrebno je da Vašem brokeru date podatke o poklonoprimcu (ime i prezime, adresa i JMBG) kako bi se licu koje prima poklon otvorio račun u Centralnom registru hartija od vrijednosti, te kako bi nakon kupovine akcija na berzi iste bile registrovane na ime poklonoprimca.\nIzbor akcija koje ćete kupiti i pokloniti zavisi od Vas, ali prije nego što se odlučite za kupovinu akcija analizirajte sve informacije o emitentu koje su javno dostupne, te informacije koje dobijete od Vašeg brokera.\nDa biste poklonili akcije preduzeća, banaka, osiguravajućih kuća ili investicionih fondova koje su uvrštene na Banjalučku berzu, potrebno je da Vašem brokeru date nalog za kupovinu akcija i na račun koji dobijete od brokera uplatite novac za vrijednost kupovine, uvećanu za proviziju brokerske kuće.


srbijasport.net - Vesti - Fudbal - Radnički bez Tolića, Čordašića i Petrova u derbiju "južne pruge"!\n10.03.2017 plusonline.rs 1729\nRadnički bez Tolića, Čordašića i Petrova u derbiju "južne pruge"!\nDerbi “južne pruge” dve jedine ekipe iz ovog kraja, igraće se u nedelju sa potpuno različitih pozicija. Ne samo što se plasmana tiče, već i trenutka u kojem su bile na startu. Dinamo je iznenadio i osvojio bodove protiv Proletera kao gost, a Radnički je poražen na svom terenu od Jagodine. Dakle, tokom ove nedelje treneri su imali posebne zadatke. Marjan Živković da vrati timu onu atmosferu i igru kakva je bila jesenas, a domaći trener Dragan Antić da pokuša da prenese “novosadsku” igru na nedeljni meč. Utakmice ovih timova uvek su bili zanimljivi, neizvesni, često puni naboja. Dinamo je još uvek u poziciji da strepi, a Radnički i pored poraza sačuvao je treću poziciju, koja nikako neće dozvoliti “belima” da nadalje igraju “opušteno”!\nDerbi je od većeg značaja, po plasmanu i mestu odigravanja za Vranjance. Igraće “pod moranjem” što može da bude dobra prilika za pirotske fudbalere da mirnom, “svojom igrom” iznenade domaćina, koji je, posle prošlonedeljne pobede, postao favorit u ovom susretu.\nKakve muke ima i da li ih ima Dragan Antić ne znamo! Ono što je poznato i šta muči Marjana Živkovića, to su žuti kartoni Filipa Tolića i Lazara Čordašića, inače nosilaca igre Radničkog i ubojitog Nemanje Petrova, zbog povrede. Živković traži rešenja, jer su ova tri fudbalera veoma značajna za igru “belog”tima. Alternative su Davor Petrov, mladi Darko Vasić... Živković će tek odlučiti, jer je Vasić neophodan, dan ranije i podmlatku u važnoj utakmici!\nFudbal Muškarci Prva liga Srbije Radnički Dinamo Srbija Pirotski okrug Pirot\nU Vranju ništa novo se nije dogodilo, kada igra Dinamo,...\nTrener niškog Radničkog nije više predsednik vranjskog Dinama\nLider stiže u Inđiju za praznik fudbala\nViše od 200 ljudi na protestu fudbalera vranjskog Dinama\nKatastrofa Radničkog u Novom Sadu, pukla "petarda" u mreži Bulajića!\nGoran Lazarević: Ne idemo u Novi Sad sa belom zastavom!


Vlasnik kompanije Tesla nedavno je otvoreno izneo svoje namere za preuzimanjem potpune kontrole nad ovim gigantom društvenih mreža, a njegova planirana kupovina je na veliku radost stigla u završnu fazu i kompletirana u potpunosti.\nPre nepunih mesec dana, Mask je postao najveći deoničar kompanije Twitter, nakon što je kupio 9,2% njenih akcija. Međutim, ovog meseca, pedesetogodišnji najbogatiji čovek na svetu pristupio je novom projektu nudeći 54,20 dolara po deonici kako bi preuzeo punu kontrolu nad ovom društvenom mrežom.\nU izjavi koju je izneo nakon najavljivanja svog novog poduhvata, Mask je naveo: "Sloboda govora je kamen temeljac funkcionalne demokratije, dok je Twitter digitalni centar grada u kome je ovo pitanje od vitalnog značaja za budućnost ljudskih debata".\n20.04.2022 Lifestyle - Biz\nElon Mask tvrdi da će gotovo svako moći da priušti putovanje na Mars\nTehnološki magnat i najbogatiji čovek na svetu izjavio je da će skoro svako moći da priušti kartu od 100.000 dolara do naše komšijske planete...


Botas: ''Neverovatno je šta mi radimo!'' - Sportske.net\nBotas: ''Neverovatno je šta mi radimo!''\nSve bolji Finac oduševljen je novom pobedom.\nVN Azerbejdžana - Botasova druga pobeda u sezoni!F1 - Mercedesu se ''smeši'' nova pobeda!Prvi trening u Bakuu prekinut - zbog šahtaF1 - Mersedes dominira, Hamilton otkrio Ferarijevu slabost!VN Kine - Hamilton pobedio u 1.000 trci Formule 1!\nVozač Mercedesa Valteri Botas rekao je da mu današnja pobeda na trci za Veliku nagradu Azerbejdžana u Formuli 1.\n"Znači mi mnogo. Ovo mi je tek peta pobeda u karijeri, tako da je osećaj fenomenalan. Neverovatno je šta mi kao tim radimo ove sezone", rekao je Botas.\nBotas je trku završio ispred klupskog kolege Luisa Hamiltona sa svega nešto više od sekund prednosti.\n"Nije napravio nijednu grešku, zaslužio je da pobedi. Ja sam trku izgubio u kvalifikacijama", rekao je Hamilton.\nNa trećem mestu pobedničkog postolja našao se Sebastijan Fetel iz Ferarija.\n"Celog vikenda nije sve dobro funkcionisalo. Osećao sam se nelagodno, nisam bio konzistentan, nisam mogao da osetim bolid na pravi način. Kasnije tokom trke imali smo neku brzinu, neki ritam, pa smo makar malo mogli da im stvaramo pritisak", rekao je Fetel.\nBotasu nije bilo lako u Japanu!\nBotas najbrži u Japanu, Mercedes bez konkurencije u šampionatu konstruktora!\nZbrka zbog tajfuna, kvalifikacije i trka u istom danu!\nHamiltonu jasno, Fetel više nije glavni u Ferariju!


Šaponjić je ispričao da se zarazio na poslu i da mu se za svega nekoliko dana zdravstveno stanje toliko pogoršalo da samostalno nije mogao ni da se okrene u krevetu, zbog čega je u nekim trenucima mislio da neće preživeti, prenosi Srpskainfo.\nŠaponjić je ispričao da su mu se prvi simptomi javili u vidu glavobolje 17. jula i da na to nije obraćao pažnju, jer ga glava veoma često boli, da bi već dan kasnije dobio povišenu temperaturu, nakon čega je posumnjao da je zaražen virusom korona, budući da je u tom momentu nekoliko njegovih kolega već bilo obolelo od ovog virusa.\n– Krenulo je sa temperaturom koja je varirala, ali se pela i do 40 stepeni. Testirao sam se 20. jula i u tom momentu, osim temperature i malaksalosti, nisam imao nikakve druge tegobe. Kada sam tri dana kasnije dobio pozitivan nalaz, na savet lekara legao sam u bolnicu i krenuo sa terapijom – naveo je Šaponjić.\n– Tegobe su se produbljivale, stanje mi se pogoršavalo u smislu povećane temperature, malaksalosti, glavobolje, bolova u mišićima i zglobovima, kao i nedostaka daha, plitkog disanja, brzog zamaranja. Bila je to jedna opšta nemoć, koja je na kraju dovela do tog momenta da nisam imao snage da sedim, hodam, čak ni da se samostalno obučem – naglasio je Šaponjić.\nKlinika za infektivne bolesti u UKC RS\n– Zbog pogoršanog stanja ponovljen mi je snimak pluća, koji je pokazao drastično pogoršanje, zbog čega sam u nedelju, 26. jula, u večernjim časovima hitno prebačen na lečenje na Univerzitetski klinički centar Republike Srpske u Banjaluci. Smešten sam na odeljenje intenzivne nege, gde me je primio doktor Marko Pekija, koji je, nažalost, kasnije preminuo od posledica zaraze virusom korona – ispričao je Šaponjić.\nOn je dodao da se tokom boravka na Odeljenju intenzivne nege UKC-Srpske najviše plašio respiratornih tegoba i da će doći u situaciju da bude intubiran – prikopčan na respirator, pošto to najčešće dovodi do smrtnog ishoda, ali je u njegovom slučaju bila dovoljna kiseonička terapija.\n– Kasnije sam prebačen na Kliniku za infektivne bolesti u Banjaluci, gde sam čekao laboratorijske nalaze i da primim imunomodulatornu terapiju. Bio sam strašno loše, teško sam disao, osećao sam opštu slabost, potpuno sam izgubio apetit. Došao sam u situaciju da nisam mogao da se okrenem u krevetu, a svaka izgovorena rečenica mi je predstavljala ogroman napor – priča Šaponjić.\nŠaponjić navodi da je u tim momentima mislio da neće preživeti, ali da zbog teškog stanja u kojem se nalazio uglavnom nije ni bio svestan situacije. On je istakao da mu se zdravstveno stanje počelo popravljati već posle prve primljene imunomodulatorne terapije.\n– Temperatura je počela da mi pada, opšte stanje mi se ubrzano popravljalo. Bio sam iznenađen koliko me je ta terapija poboljšala. Svakim danom sam se osećao sve bolje, čak su mi lekari polako i smanjivali kiseoničku terapiju – rekao je Šaponjić.\nOn je naglasio da su mu u Banjaluci urađena dva testa koja su bila negativna, nakon čega je vraćan u Bolnicu “Srbija”, gde je ležao još desetak dana, da bio onda bio pušten na kućno lečenje.\nPrema njegovim rečima, opšta slabost organizma u vidu nedostatka kondicije, bržeg zamaranja, nedostatka apetita, potrajala je još neki period nakon izlaska iz bolnice, ali se svakog dana osećao bolje, tako da danas može reći da je potpuno oporavljen, a što su potvrdile i sve naknadne analize.\nGovoreći o boravku u UKC-u Republike Srpske, Šaponjić je naglasio da ga je najviše iznenadilo koliko je mladih bilo na lečenju, navodeći da je sa njim u sobi, sa sličnim simptomima, bio tridesettrogodišnji teolog i automehaničar koji je imao svega 30 godina.\n– Moram priznati da sam na početku bio malo uzdržan kada je reč o virusu korona, ali sam na teži način i na ličnom iskustvu shvatio da ovaj virus nije naivan i da odreaguje na svaki organ. Napada disajne organe, ali uzrokuje i pojave trombova koji su takođe dovodili do smrtnih ishoda. Pokazalo se da deluje i na centralni nervni sistem, tako da je reč o izuzetno opasnom i nepredvidivom virusu, koji kod svakog različito odreaguje – ukazao je doktor Šaponjić.\nOn je građanima poručio da budu oprezni i da koriste sve propisane mere zaštite, kao i da podižu svoj imuni sistem, jer je svaka preventiva bolja od bilo kojeg leka.\n– Građani moraju biti svesni da ovaj virus kod svakoga različito odreaguje i da kod mladih i zdravih ljudi može da razvije tešku kliničku sliku, pa čak i smrtni ishod – upozorio je Šaponjić.


Države Zapadnog Balkana imaju jasnu perspektivu priključenja EU | EUME\nNaslovnica Info Press info Države Zapadnog Balkana imaju jasnu perspektivu priključenja EU\nPotpredsjednik Vlade i ministar vanjskih poslova i evropskih integracija Igor Lukšić, učestvovao je danas na Sedmoj ASPEN Konferenciji ministara vanjskih poslova jugoistočne Evrope, koja je održana u Berlinu.\nDržave Zapadnog Balkana imaju jasnu perspektivu priključenja Evropskoj uniji, jer je region u cjelini, bezbjednosno, politički i privredno, od velikog značaja za Evropu, poručeno je sa konferencije. Konstatovano je da proces evropske integracije nema alternativu te da će regionu osigurati dugoročnu stabilnost, bezbjednost i ekonomski razvoj. Tokom konferencije je istaknuto da u svim zemljama Jugoistočne Evrope postoji visok stepen podrške javnosti evropskoj ideji koja će, i u narednom periodu, biti generator društvenog progresa i prosperiteta.\nU Berlinu je danas pozdravljen i vidljiv napredak Crne Gore u pregovaračkom procesu sa EU, a ostale države su ohrabrene za nastavak započetih reformi, zahvaljujući kojim će nastaviti da kontinuirano ispunjavaju obaveze iz evropske agende. Potpredsjednik Lukšić je ponovio da pristupanje Crne Gore evropskim i evroatlantskim strukturama predstavlja njene strateške spoljnopolitičke prioritete i apostrofirao da bi se skoro upućivanje poziva za članstvo u NATO pozitivno odrazilo ne samo na Crnu Goru, već na region u cjelini.\nTokom konferencije je bilo riječi i o zajedničkom djelovanju i saradnji u cilju suočavanja sa trenutnim globalnim izazovima poput migranstke krize i borbe protiv terorizma, kao i unaprjeđenju regionalnih ekonomskih, prvenstveno infrastrukturnih veza, te važnosti što snažnijeg povezivanja zemalja jugoistočne Evrope međusobno, ali i sa drugim evropskim partnerima. U tom kontekstu, još jednom je ukazano na važnost nastavka saradnje u okviru Berlinskog procesa.\nSedma Aspen konferencija je održana u organizaciji Instituta Aspen – Njemačka, uz pokroviteljstvo ministara vanjskih poslova SR Njemačke i Republike Italije.


U Narodnoj skupštini otvorena izložba „Dijego i Frida: osmeh na pola puta“ – Nadlanu.com\nU Narodnoj skupštini otvorena izložba „Dijego i Frida: osmeh na pola puta“\nObjavljeno 4. sep 2018. / 09:30:04\nIzložba fotografija „Dijego i Frida: osmeh na pola puta“, u zajedničkoj organizaciji Narodne skupštine i Ambasade Meksika u Beogradu, juče je svečano otvorena u Domu Narodne skupštine.\nIzložbu je otvorio ambasador Meksika Marko Antonio Garsija Blanko, a svečanom otvaranju prisustvovali su predsednica Skupštine Srbije Maja Gojković i ministar kulture i informisanja Vladan Vukosavljević.\nBlanko je izjavio da je izložba organizovana u okviru srdačnih diplomatskih odnosa Meksika i Srbije koji ove godine obeležavaju 72 godine.\nPrema njegovim rečima, postavku čini 96 crno-belih fotografija i artefakata koji prikazuju svojevrstan univerzum Dijega Rivere i Fride Kalo, koji ih čini jednim od najkontroverznijih parova u četvrt veka njihove ljubavi, a čiji uticaj je prevazišao granice.\nKako je naveo, izložba otkriva, ne samo uzajamnu strast para Rivera-Kalo već i njihovu zajedničku strast angažovanja u vodećim društvenim i političkim događajima vremena u kome su živeli, koje su zabeležili izuzetni fotografi Giljermo Kalo, Manuel Alvares Bravo i Edvard Veston.\nOni su, dodao je Blanko, zabeležili različite etape života, ljubavi i smrti Fride i Dijega, od njihovog venčanja 1929. do 1954. i smrti Fride Kalo i oslikava odnos beskonačnosti slaganja i neslaganja u prvoj polovini 20. veka u Meksiku.\nAmbasador Meksika pozvao je srpsku javnost da upozna čarobnu stvarnost tog jedinstvenog para.\nPostavka će biti izložena u centralnom holu Doma Narodne skupštine do 14. septembra.\nDijego i Frida: osmeh na pola putaDijego Riverafrida kalomaja gojković\nSvetski dan(i) poezije 2019: ČITANJE GRADA u Kulturnom centru Beograda od 21 –…\nSolistički koncert prof. dr Ivice Stančića 3. oktobra u Beogradu\n16. BEOGRADSKI FESTIVAL IGRE: Pozitivne emocije i najveće igračke zvezde


JP EPBiH na Sajmu ZEPS 2014.\nJavno preduzeće Elektroprivreda Bosne i Hercegovine učestvuje na 21. Generalnom bh. sajmu ZEPS 2014. koji se od 30. septembra do 4. oktobra 2014. godine održava u Zenici.\nPosjetitelji i učesnici Sajma ZEPS 2014. imaju priliku da se upoznaju sa poslovanjem i razvojnim projektima Elektroprivrede BiH koja je lider u proizvodnji električne energije i jedan od najvećih investitora u BiH.\nIzložbeni prostor Elektroprivrede BiH posjetio je Nermin Nikšić premijer Federacije BiH sa saradnicima, predstavnici vlasti Zeničko - dobojskog kantona i Općine Zenica gdje su se upoznali sa aktivnostima kompanije u pogledu realizacije novih projekata Bloka 7 u TE „Tuzla“, Hidroelektrane „Vranduk“ i Vjetroelektrane „Podveležje“.\nUz 21. Generalni bh. sajam ZEPS, u Zenici će biti održan i 11. Međunarodni sajam metala ZEPS Intermetal.


PROGNOZA: Čeka nas jedno zahlađenje sa snegom | Skandalozno\nPROGNOZA: Čeka nas još jedno zahlađenje sa snegom, zatim proleće, a onda…\nKlimatolozi ističu da ovogodišnja zima spada u kategoriju ekstremno i veoma tople zime. Čak i još jedan lagani snežni talas koji dolazi u martu, čisto da “overi” zimu, meteorolozi kažu, neće ugroziti status zime s temeperaturama mnogo iznad proseka.\nZubi su zimi godinama unazad sve tuplji, a, pride, meteorolozi “slute” da nam stiže sušno i toplo leto!\nPrema rečima Jasminke Smailagić, načelnice u Klimatskom sektoru Republičkog hidrometeorološkog zavoda, na osnovu dosadašnjih merenja temperature i padavina, izuzimajući poslednja četiri dana u februaru, klimatološke analize pokazuju da je ova zima bila izuzetno topla.\n“Odstupanje srednje sezonske temperature vazduha od normale bilo je u intervalu od dva do 3,5 stepeni Celzijusovih. Količine padavina su bile u kategoriji prosečnih vrednosti. Karakteristika ove zime je da su se u više navrata smenjivali veoma topli s hladnim periodima. U tim epizodama prevazilaženi su i pojedini dosadašnji ekstremi. Sredinom februara na 12 stanica u Srbiji premašeni su apsolutni maksimumi temperature na mesečnom i sezonskom nivou”, navodi Smailagićeva.\nKako Smailagićeva kaže, predstavnici RHMZ u saradnji sa kolegama iz ovog regiona upravo su i predvideli da će ova zima biti blaga.\n“Sa velikom verovatnoćom klimatski izgledi su ukazivali na to da će ova zima biti toplija od prethodne zime, sa prosečnom količinom padavina. U klimatologiji, zima počinje 1. decembra i završava se poslednjeg dana u februaru”, dodaje Smailagićeva.\nProsečna zimska temperatura vazduha za teritoriju Srbije je 0,5 stepeni Celzijusovih, a u Beogradu – 2,4 stepena.\nPrema rečima Smailagićeve početkom sledeće sedmice se očekuje otopljenje s temperaturama znatno iznad prosečnih vrednosti za ovo doba godine, da bi krajem sedmice usledilo zahlađenje sa snegom.\n“Do 21. marta, sve će se svesti u okvire očekivanih vrednosti. Proleće će najverovatnije biti u uobičajenim granicama. Od 1. marta do 31. maja očekuju nas prosečne temperature sa srednjom vrednošću od 11 stepeni za teritoriju Srbije. U Beogradu će biti za dva stepena toplije, a padavine u prosečnim količinama”, navodi Smailagićeva.\n“Prosečna temperatura u našoj zemlji biće oko 21 stepen Celzijusov. U Beogradu se očekuje oko 23 stepena i više. Količina padavina bi trebalo da bude ispod prosečnih vrednosti”, zaključuje Smailagićeva.\nBudite prvi sa komentarom na članku "PROGNOZA: Čeka nas još jedno zahlađenje sa snegom, zatim proleće, a onda…"


Lekić: Besplatna užina za socijalno ugroženu djecu\nSkupština opštine Bar je u nastavku 21 sjednice usvojila Odluku o pravima iz socijalne i dječije zaštite prihatajući amandman odborničkog kluba Demokratskog fronta u vezi sa pružanjem besplatne užine u školama za djecu iz socijalno ugroženih porodica.\nPrema članu 39 Zakona o socijalnoj i dječijoj zaštiti opština može, u skladu sa materijalnim mogućnostima, obezbijediti određena materijalna davanja u vidu pomoći građanima lošeg materijalnog stanja. Prema ranije iznjetim ocjenama odborničkog kluba Demokratskog fronta Bar pored materijalne pomoći u vidu novca (jednokratna novčana pomoć, naknade za novorođeno djete i pomoć u školovanju) potrebno je propisati i pomoć u pogledu besplatne užine u osnovnim školama za djecu korisnika materijalnog obezbjeđenja porodice.\nZahtjev u vezi sa besplatnom užinom proizilazi iz potrebe posebne brige i zaštite djeteta koja je propisana kako ustavom Crne Gore u članu 74, u kojem stoji da dijete uživa posebnu zaštitu, tako i Konvencijom UN o pravima dijeteta. Ovom Konvencijom djeca su izdvojena kao poseban subjekt međunarodnog prava i zaštite. Crna Gora je ratifikovala ovu konvenciju te je ona postala dio unutrašnjeg pravnog sistema naše zemlje. Ovim je i Crna Gora preuzela određene obaveze koje se tiču pružanja djeci potrebne brige i zaštite, uključujući i programe koji se odnose na pomoć u pogledu ishrane i odjevanja.\nPrema ocjenama Banke hrane koja se bavi ovom problematikom i daje doprinos suzbijanju siromaštva u Crnoj Gori, mnoga djeca iz socijalno ugroženih porodica idu gladna u školu čime izostaju željeni rezultati u pohađanju gradiva što dovodi do odustajanja u obrazovanju i stvaranja cikličnog siromaštva. Obezbjeđivanje užine u školama pozitivno utiče na kvalitet praćenja nastave, bezbjednost djece i podstiče osjećaj zajedništva. Imajući u vidu sve navedeno kao i istraživanja UNICEF-a koja pokazuju da je svako deseto dijete u Crnoj Gori gladno, kao društvo treba da pokažemo mnogo veću odgovornost prema ovoj djeci kao socijalno ugroženoj kategoriji.\nUvažavajući pomenute činjenice Sekretarijat za društvene djelatnosti je prihvatio predlog Demokratskog fronta za dopunu Odluke o pravima iz socijalne i dječije zaštite u vezi sa pružanjem besplatne užine u osnovnim školama za djecu iz socijalno ugroženih porodica a koju je usvojila Skupština opštine Bar. Time je stvorena i pravna osnova za ovaj vid materijalnog davanja od posebnog značaja za roditelje u stanju socijalne potrebe, one koji se svakodnevno suočavaju sa brojnim poteškoćama u nastojanju da svojoj djeci obezbijede pristojan život.


Izmena organizacije saobraćaja na novosadskoj pruzi – Srbija Voz\nIzmena organizacije saobraćaja na novosadskoj pruzi\n„Srbija Voz“ a.d. obaveštava korisnike svojih usluga da će, usled zatvora koloseka u stanici Odžaci od 26. novembra u 7:00 časova do 29. novembra u 19:00 časova, doći do izmene organizacije saobraćaja vozova za prevoz putnika.\nVozovi koji iz Novog Sada za Sombor polaze u 7:15, 15:35 i 22:15 časova, kao i vozovi koji iz Sombora za Novi Sad polaze u 4:22, 10:20 i 19:25 časova, saobraćaće do i od Odžaka. Za putnike ovih vozova organizovan je autobuski prevoz na relaciji Novi Sad-Odžaci-Novi Sad.\nVoz koji iz Novog Sada za Sombor polazi u 14:35 časova, kao i voz iz Sombora za Novi Sad u 18:32 časova, neće saobraćati. Za putnike ovih vozova organizovan je autobuski prevoz na celom prevoznom putu Novi Sad-Sombor-Novi Sad.\nVozovi koji iz Novog Sada za Suboticu polaze u 10:10 i 19:25 časova, kao i vozovi koji iz Subotice za Novi Sad polaze u 5:38 i 14:40 časova, saobraćaće do i od Odžaka. Za putnike ovih vozova organizovan je autobuski prevoz na relaciji Novi Sad-Odžaci-Novi Sad.\nPonovno uspostavljanje saobraćaja vozova na delu pruge Banatsko Miloševo – Senta – Subotuca\nProdužena izmena saobraćaja na pruzi Pančevo Glavna-Zrenjanjin-Kikinda